text:
UPP ta considera como un deber primoridial pa keda vigila cualkier descuido y desviacion di e reglanan cu ta rigi den nos Estado di Derecho cu lo perhudica derechonan adkeri di nos pueblo y lo por ta motibo pa abuso e.o. e limitacion di e libertad di expresion, particularmente su ta trata aki un compania di estado.
Recientemente a yega na nos conocemento un maneho cu ta tumando lugar na Tele-Aruba, bou direccion di sr. Giovanni Kock y sra. Rona Tromp, cu ta carece di tur tipo di obhetividad y parce mas bien tin como base principal pa complace cu e Gobierno di turno. Cu otro palabra loke pueblo ta haya di Tele-Aruba ta loke ta combini e Gobierno.
Prome cu 2017, bao di mesun Director, nos planta “nacional” tabata de facto “Tele-AVP”. E denominacion aki tabata wordo usa dor di TUR partidonan politico aki na Aruba, tambe esnan cu awor a forma Gobierno. Ora cu nos a kere cu esaki lo ta pa pasado, UPP a bin ripara cu el a bira pio y a cambia di “Tele-AVP” pa “Tele-MEPORED”!
UPP a papia cu varios hende cu tin un programa sea cu nan mes ta cumpra ora of ta un produccion di “Tele-MEPORED” mes y nos conclusion ta cu no ta wordo permiti pa critica e Gobierno POREDmep. Tele-Noticia a bira e “verlengstuk” di e PR di Gobierno.
E programacion como tambe contenido di Tele-Noticia awor mas cu nunca ta hopi obvio cu esaki ta wordo dirigi dor di Minister President, kende ta metiendo den e noticiero, dunando instruccionnan directo n’e directornan, ya cu e unico noticia cu ainda ta pasa ta di dje.
Loke t’e cherry riba e bolo ta loke a pasa cu e lider di UPP na november 2020. Pa ser exacto dia 3 di november 2020, e lider di UPP a wordo acerca p’e presentador di e programa “Na placa chiki”, pa ta un invitado den dicho programa pa papia riba e concepto di “Good Governance”.
E presentador a haci un suplica pa no ataca, pero djis trece informacion kico ta nifica Good Governance y su importancia pa Aruba. Y esaki a sosode tambe.
Tabata intencion pa graba mas programa e mesun dia. Sinembargo prome cu a bay over na grabacion di e siguiente programa, e presentador a disculpa su mes pasobra el a wordo yama. Ora cu el a bin back el a notifica e lider di UPP cu lo graba e otro programanan riba un otro dia.
Dia 24 di november 2020 sr. Groeneveld a notifica e lider di UPP cu e programa lo no pasa mas y cu mester tuma contacto cu sr. Giovanni Kock pa haya un splicacion di e motibonan. Sr. Kock a informa cu ningun politico mag di bay den e programa. Riba un pregunta cu si e lider di UPP por papia riba p.e. di su organisacion di baseball, el a haya un contesta categorico: “NO”!!
E lider di UPP a suplica e “Director” pa pone loke el a bisa riba papel. Dia 16 di december 2020 y despues dia 14 di januari 2021 e lider di UPP a bolbe puntré esaki, pero te cu dia di awe, no a haya esaki por escrito.
UPP a duna e “Director”, cu ta mas bien un mucha manda di Gobierno, suficiente tempo pa manda splicacion riba papel di e motibonan cu no por pasa e programa. Nos ta insisti pasobra UPP a ripara cu den e mesun programa aki varios politico si a bin na palabra y participa. Ta tristo cu enbes cu nos planta nacional, particularmente den campaña, duna tur partido politico y/o organisacionnan e oportunidad di expresa sea nan deseonan, critica y inquietudnan, UPP ta constata net lo contrario.
Tele-Aruba a bira un “verlengstuk” di Gobierno of mihor bisa un marioneta di Gabinete Eveline Croes!
Cu esaki UPP kier mustra cu nos planta nacional ta trapa e “Derecho di Expresion” di e.o. di UPP y ta haci e “Libertad di Prensa” un berdadero “WASSEN-NEUS”, cu e directornan cu ta simpelmente “marionetanan” di Gobierno!
“QUO VADIS”?? UPP ta adverti nos pueblo pa keda vigilante y no permiti abuso di poder di e Gobierno actual. Ta obvio cu e motibo prinicpal p’e Gobierno MEPORED acudi na limita nos derechonan constitucional ta, pa tapa e berguensa di a hiba un gobernacion sin pia y sin cabes cu a resulta den entrega di nos autonomia.
Nos pueblo no por permiti cu e Gobierno aki lo kier hiba un maneho antidemocratico y dictatorial na unda ta beneficia amigo, famia y sponsornan di campaña, segun Booshi Wever, lider UPP.


c: text/html

text:
ORANJESTAD, Aruba: Dialuna a inicia Hospi Bondi Camp oficialmente na Hospital unda cu pa di 25 biaha a yena e plenchi yen mucha entusiasma pa diberti y gosa di e camp popular aki. Pa e ocasion special aki a traha un logo nobo dunando e camp un aire fresco hunto cu un toke moderno y colorido pe camp.
E camp aki ta pa yiunan di trahadonan di Dr. Horacio E. Oduber Hospital unda cu ta coordina recreacion, diberticion y educacion, ofreciendo un programa bon balansa cu lidernan responsabel y cariñoso locual ta haci cu tur aña e cuponan ta yena hopi lihe. E programa tambe ta adapta na orario di e trahadonan di Hospital. E aña aki pa di 25 biaha e programa ta yen actividad pa pasa momentonan dushi durante vakantie. Ela cuminsa dia 17 di juli y lo caba dia 28 di juli cu un clausura extra special pa celebra nan di 25 biaha organisando e camp aki.
Durante e ultimo 4 añanan sra. Noralfa Eckmeyer ta dirigiendo Hospi Bondi Camp y esaki ta bayendo hopi bon. Nan ta purba di cambia tur biaha e actividadnan cu nan ta haci cu e muchanan. E grupo di Hospi Bondi ta uno grandi y ta dificil tin biaha pa haya luga pero asina mes nan ta haci nan esfuerso pa trece variacion den e ultimo 4 aña.
E aña aki por ehempel nan lo tin actividad extra di cual Pico Bello a acerca Hospi Bondi pa asina haci un rondleiding pe muchanan chikito. Tambe nan lo bay Bright Bakery pa haya rondleiding con nan ta traha pan. Ademas di esaki lo bay tin 2 alumno di IPA cu lo haci nan Vrije Studie Punt (VSP) durante e camp, unda cu lo tin 2 dia di sportdag. E sorpresa di mas grandi pe aña aki ta cu diabierna awo Hospi Bondi Camp lo bay De Palm Island. E muchanan ya ta anhela pa e dia aki yega lihe mientras ta sigui gosa di e ambiente di e camp.
Hospi Bondi Camp a bira algo esencial pe trahadonan di nos Hospital y ta spera cu por sigui cu e tremendo Camp aki pa hopi aña mas. E comision di Hospi Bondi Camp ta gradici Hunta di Directiva di Hospital y e sindicato ABV pa nan donacion y yudansa. Anualmente por mira con tremendo e muchanan ta pasa durante dos siman di nan vakantie na un manera saludabel y contento.

robotstxt: allowed

filter: keep


text:
Geplaatst op 23 September 2021 dor di Ministerio Enseñansa, Siensia, Kultura & Deporte
Manera ya a keda publiká anteriormente, lema di e siman ta: Konop’é, Hals’é i Traspas’é. Nifikashon di e lema ta pa huntu ban hasi uso di tur lokual ta sabiduria di nos grandinan tokante bienestar (herensia kultural tantu tangibel komo intangibel), pa asina nos por mantené e kustumbernan i alabes salbaguardiá nan di forma ku por hasi traspaso na generashonnan ku ta bini. Tambe nos ta mantené asina nos kultura bibu.
Durante di e siman ta bai pone énfasis riba e kombinashon di Kultura i Salú di hende. Esaki ta hiba nos na bienestar di e hende. Bienestar general ta un tópiko masha importante i relevante pa hopi tempu kaba. E mester bira pa nos un forma di biba (“way of life”/lifestyle) huntu ku su norma- i balornan. E intenshon ta pa stimulá pueblo di Kòrsou pa ban traha riba un kultura di bienestar pa medio di siña tantu e mucha komo adulto kon for di edat yòn por kuida nan mes. Asina preparando nan pa hiba un bida salú bou di tur sirkunstansia i bira mas konsiente di tur e diferente formanan ku ta kontribuí na un bida mas salú.
P’esei lo bai enfoká riba 6 dimenshon ku ta: Bienestar i salú físiko, Bienestar i salú sosial, Bienestar i salú intelektual, Bienestar i salú spiritual, Bienestar i salú emoshonal i Bienestar i salú profeshonal. Den e anekso por tuma nota di nifikashon di kada un di e dimenshonnan. Deskripshon di e lema: Deskripshon Siman di Kultura 2021
Na mes momento ta informá komunidat ku tin t-shirt ku e lema di Siman di Kultura na benta pa fl. 15.00, optenibel na JCC (Groot Kwartier), ofisina di SIFMA, ofisina di FDDK i ofisina di SEFBA. Por tuma kontakto tambe via di e-mail adrès saluibienestar@gmail.com òf por manda app na number +599 9 562-8888 pa mas informashon tokante e aktividatnan.


text:
SDKK – Sentro di Detenshon i Korekshon Kòrsou Ajera nos a kontinua ku nos charla enkonekshon ku siman di kultura 2021.
SDKK – Sentro di Detenshon i Korekshon Kòrsou
Nos a kontinua ku nos charla enkonekshon ku siman di kultura 2021.
Nos a trata e tema: bienestar i salú emoshonal presenta pa Drs.Giovanny Eugenia.
Tabata un mainta hopi informativo kaminda a pone enfasis riba stress i emoshonan ku por stroba bo komo hende i profeshonal
Na final e personal di SDKK a risibi un regalito di Siman di Kultura


text:
Maskarada: herensha di Karibe i Bonaire
Seri di Herensia Kultural
Tin similitutnan entre Maskarada, Guloya i ‘Diablitos’ i e paradanan di diferente kultura di Afrika sup-Sahara. Kasi tur kultura sup-Sahara konosé paradanan di maskarada pa sea gradisí Ser Supremo i Spiritunan di naturalesa pa un bon kosecha, protekshon kontra malesa, morto òf desaster i tambe komo forma kolektivo pa venerá antepasadonan. Entre esnan mas importante nos por menshoná e parada “Egungun” di e kultura Yorubá (unda awe Nigeria ta situá), e parada “Gelede” di e kultura Fon/Dahomey (unda awe e paisnan Benin i Togo ta situá) i e parada di e tribu Bantú “Bapende” (e parti oriental di Repúblika Demokrátiko di Kongo). E paradanan aki tin hopi similitut den nan ritualnan. Por ehèmpel elaborashon di e maskaradanan i e trahe òf disfras di esnan ku ta partisipá den e parada.
Kofradia
Tantu e maskarada mes komo e disfras ta simbolisá e frontera entre e mundu invisibel – kaminda Ser Supremo, espíritunan di naturalesa i antepasadonan ta biba i e mundu visibel, habitá pa hende, flora i founa. Ta elaborá tantu e maskarada komo e disfras di tal forma ku e ta kubri henter kurpa di esun ku ta partisipá den e parada. Pues su identidat ta keda deskonosí. Esaki pasobra ta sali for di e kreensha ku unabes e persona bisti e maskarada òf disfras, sea un spiritu di naturalesa òf spiritu di un antepasado ta posishoná di su persona i komo tal e persona aki ta sede su personalidat na esun di e spiritu ku a posishon’é. Otro elemento igual den e paradanan afrikano aki te aspekto organisatorio. Organisashon i ehekushon di e paradanan aki ta den man di sosiedatnan forma eksklusivamente pa hende hòmber. Den hopi kaso ta trata di sosiedat o kofradia religioso ku ta usa tipo di aktividatnan asina komo transishon ritual di un mucha hòmber pa madures adulto. Tirando un bista riba e paradanan den nos region, nos por nota e similitut den elaborashon di e maskaradanan, e aspekto di eksklusividat maskulino, e aspekto sekreto di e partisipante i aspektonan organisatorio. Asina tin e similitut estétiko entre e maskaradanan ku ta usa den ‘el baile de los diablitos’ na Chuao i maskaradanan elaborá pa e tribu Bantú ‘Bapende’.
Organisashon di ‘Guloya’ na Repúblika Dominikana ta den man di kofradianan di hende hòmber ku tambe ta usa e parada aki komo inisiashon spiritual di su miembronan.
Boneiru
Kedando serka di kas nos por nota ku, defuntu Max Sintiago, den un artíkulo dediká na Maskarada na Boneiru ta hasi menshon di e echo ku “no tabata permití mucha pa partisipá den un grupo di maskarada. Muhé tampoko. Maskarada tabata kos di hende hòmber, ounke sa sosodé un aña ku un hòmber ta disfrasá na muhé”. Referiendo na e aspekto di identidat sekreto di e partisipante na e parada di Maskarada defuntu Max Sintiago ta bisa den mesun artíkulo “ora ku miembronan di e grupo drenta e kas pa kita e maska tabata sera tur porta i bentana pa asina evitá ku esnan disfrasá tabata ser rekonosé. (…..) E motibu pakiko e personanan mester a keda deskonosí tabata ku durante di e marcha e maskarada nan tabata hasi tur sorto di kos prèt. Por ehèmpel nan tabata spanta mucha òf mishi ku kualke dams para kant’i kaminda”. Otro similitut entre paradanan di Maskarada den nos region ta e temporada den kua ta tene esakinan. Tur ta koinsidí ku fiestanan katóliko di fin òf kuminsamentu di aña. Na Boneiru ta tene parada di Maskarada riba òf rondó di fiesta di Tres Rei. Na Repúblika Dominikana i na Venezuela riba dia di ‘Corpus Christi’, fiesta di Santísimo Sakramentu di Altar. E koinsidensia aki tin di haber ku e echo ku durante sklabitut, doño di plantashon tabata duna nan katibunan liber den e temporada aki i tabata pèrmitnan tene sierto aktividatnan, basta ku esaki keda den márgennan aseptabel pa e doñonan di plantashon i pa Iglesia. E paradanan di maskarada na nos pais i den nos region por ta diferensha den funshon i propósito religioso ku esnan di Afrika. Pero ku nan rais ta fuertemente ankra den tera di Mama Afrika ta algu ku niun hende por ninga.
Foto 1: Maskarada Bonaire.
Foto 2: Un maskarada di e tribu ‘Bapende’.
Fuentenan
Folklore Boneriano, Max St. Jago, 1995 (1980), hoofdstuk Maskarada vertaalde versie van artikel van Frans Booi.
La Negritud en Venezuela, Angelina Pollack-Eltz, 1989
Cuadernos Lagoven, serie Medio Milenio Masks Rock Africa’s Cradle òf Voodoo, Chris Rainier National Geographic News 2004
Los bailes Cocolos, Higuey Magazine, Republica Dominicana 1982
Beads Body and Soul, Art andLlight in the Yoruba Universe, Henry John Drewal, John
Danki speshal ta bai na Boy Antoin, gran investigadó di kultura di Boneiru i di Antia.
Teksto: Bob Harms Foto: via Hubert Vis/Bonaire, Angelina Pollack-Elz, Cuadernos Lagoven


text:
Actua
Actuashon ta e trabou di un aktor of aktris, kende ta un persona ku ta dramatisa un personahe den teatro, televishon, pelikula of un otro forma di konta historia.
Historia[editá | editá fuente]
E prome hende cu a bay actua probablemente tawata na 534 prome cu Cristo, riba 23 di november. Ta masha dificil pa determina cua actor Griego of Thespis a bira e prome hende cu actua den e rol di Theatre Dionysus. Esaki tawata algo masha grandi mes den contamento di storia. Prome cu esey, hende tawata canta y balia den un estilo di storia, prome no tawatin un personahe den storia.
Antes e hombernan so por a actua, muhe no. E muhenan a cuminsa actua rond di siglo 17. Ora nan a cuminsa actua, hende a cuminsa yama nan 'actriz'. Den tempo di middeleewen hende ta pensa cu muhe cu actua ta algo malo y masha berguensa. Den tempo di William Shakespeare homber tawata hunga rol di muhe, pero tambe tin ta bisa cu muhe a actua tambe den secreto.


text:
PARTDIO MAN: E artikulo ku a sali frontpage den Nobo por laga bo kere ku PG ta bai sigui ku e investigashon riba Steven Martina relashoná ku desishon pa adaptashon di tarifa di seguro di auto.
E artikulo ku a sali frontpage den Nobo por laga bo kere ku PG ta bai sigui ku e investigashon riba Steven Martina relashoná ku desishon pa adaptashon di tarifa di seguro di auto. Esey no ta kuadra ku berdat. E investigashon riba Steven Martina a terminá i a keda poné un banda,e asina yamá ” seponeren”.
Kiermen no tin investigashon mas riba Steven Martina. Di akuerdo ku e petishon di partido KDNT, konforme lei, Juez a manda pidi OM dokumentashon di e investigashon pa Juez evaluá si e investigashon ta keda será of mester kontinuá ku e investigashon.
Manera nos a bisa, nos ta aploudí pa ley kana su kaminda i laga Korte hasi su evaluashon. Pues e konklushon ku korant Nobo a saka ku Korte a ordená Prokurador pa atendé e kaso aki ta unu eroneo. Den e kaso aki, Korte ta siguiendo e prosesonan segun Lei.


text:
WILLEMSTAD – Después di simannan tumultuoso unda negosashonan intenso entre gerensia i sindikatonan di Aqualectra a tuma lugá, ta parse ku porfin sierto di e partidonan a yega na un resolushon. Representantenan di STK i STKO a reuní ku nan miembronan djaweps último, pa presentá nan e akuerdo di prinsipio ku a keda forma ku gerensia di Aqualectra.
Durante e negosashonan, sindikato STK i STKO a hasi un par di konseshón pa asina por a yega na un akuerdo ku gerensha di Aqualectra. Pa yega na e desishon akí, STK i STKO a konsiderá tur ángulo di e proposishon i a tene kuenta ku e realidat ku e kompanía di utilidat ta aden. “E kompromisonan tabata minimal i ta trata spesifíkamente di un redukshon den e bashi premie, prima di vakashon i e skala máksimo ku un trahado por yega”, presidente di STK, Edwin ‘Chika’ Fransiska a splika. Segun Fransiska, e reunion a bai bon, unda miembronan a haña oportunidat pa hasi pregunta i despues a vota riba e akuerdo i a aseptá esaki.
STK i STKO a informá mediadó Randolph ‘Dois’ Gijsbertha ku e sindikatonan a aseptá e akuerdo di prinsipio. “Awó ta warda Aqualectra pa determiná e fecha di pago di e bashi premi pa e trahadónan”, Fransiska a indiká. Un faktor prinsipal tabata e introdukshon di trahadonan den seguro básiko, kual lo baha e gastunan di personal di 120 mion pa 100 mion florín, según Aqualectra.
Ta konosí ku Aqualectra, kende ta den un situashon finansiero delikado, mester tuma medidanan drástiko pa sana nan situashon finansiero, mirando ku e situashon di e kompanía di utilidat ta bira día pa día más prekario. “Después di añanan ku e kompanía ta sufri peèrdida, trahadónan mester komprondé ku pa salvaguardiá e kompanía i nan futuro, mester entregá sierto luhonan”, director tékniko Darick Jonis a splika. Aqualectra ta den un proseso di kambio, unda ta kambiando e sistema burokrátiko pa unu kompletamente automatisá, unda e kompanía ta introdusí teknologia más moderno i efisiente, Jonis a kontinúa.
Na promé instante, sindikatonan a ekspresá nan deskonfiansa den e sifranan ku gerensia di Aqualectra a presentá, ya ku no a ouditá e sifranan. “gerensia ta bezig ainda ku e sifranan anual, i mi a duna nan tur informashon riba un manera transparente”, Jonis a splika. Otro punto di kontienda ta ku ainda e CAO o konbenio laboral no a keda aprobá, algu ku Jonis ta tira den skochi di gobièrnu pa kaba atende.
E delaster sindikato ku ainda mester yega na un akuerdo ku gerensia di Aqualectra ta SEU, kende a ninga di hasi más kompromiso pa su miembronan i ta di opinión ku e trahadó no mester bira víktima di e mal maneho di gerensia di Aqualectra.
Den medionan di komunikashon, rumornan di sabotahe di e planta a keda alega, pa oumentápreshon riba gerensia di Aqualectra, algu ku STK ni STKO sigur no ta sostené i ta distansiá nan mes di esaki. “Nos sigur no a instruí nos miembronan pa aktua di tal manera i kisas bo mester buska e splikashon serka e otro sindikato”, Sr. Fransiska a sugerí.
Outor: Deya Mensche


text:
Oranjestad-Dialuna mainta Prome Minister Mike Eman hunto cu Ministernan Benny Sevinger y Otmar Oduber, Wegenbouw, DOW, APA y demas invitado tabata presente na entrada di waf pa asina duna inicio na e ‘ground breaking’ di loke lo bira Welcome Plaza.
Minister Oduber a duna di conoce cu trabounan grandi a wordo haci e ultimo cinco añanan basa riba e vision di Prome Minister Mike Eman. El a indica cu consistencia ta loke mas ta resalta, un vision no for di momento cu Gabinete Mike Eman I a sinta, pero for di oposicion a mira tanto Premier Eman como Minister Sevinger ya caba na Cas di Partido planificando, planeando, pensando kico ta bay haci na e momento cu asumi e responsabilidad.
E mandatario a sigui splica cu consistencia a resalta pasobra a cuminsa cu e trabounan cu a wordo planifica. “Nos a bay FCCA splicanan na 2009 unda nos ta bay ta para na 2012, 2013, 2014 y awe. Tankinan cu tabata poni akinan a wordo elimina. A traha riba Caya Grandi, a termina Caya Grandi, a percura pa un tram bin. Hopi hende por a cuestiona, pero minister a bisa na diferente ocasion, tabata e yabi pa por a sinta na 2009 cu e doñ nan di tur e barconan aki cu nos a wak henter aña 2013 y 2014, no durante un periodo so, inclusive den e lunanan cu antes no tabatin barco practicamente ta bin Aruba. Nos a convencenan di e proyecto di Caya Grandi su tram cu tabata un fenomeno unico den Caribe. Nan a bin Aruba, nan a mira e desaroyo di e lugar, compromete cu nos tambe e tempo ey pasobra nan a pone mas di cien mil pasahero adicional bin Aruba dor di e desarollo cu nos a conoce aki”.
Agregando na esaki Minister Oduber a bisa cu cada pasahero crucero ta laga entre 80 pa 125 Dollar atras y e placa cu a keda den economia di e cien mil pasaheronan aki extra cu a drenta Aruba ta cubri pa gran parti di e inversion cu a tuma lugar, esaki den practicamente un aña cu nan a bishita Aruba.
Minister di Turismo a expresa igualmente cu na aña 2014 a bolbe marca record manteniendo e cantidad di pasaheronan y e consistencia. “Awe nos por culmina loke nos a cuminsa aki riba e Welcome Plaza”. Pa e proyecto aki lo bay mehora e kioskonan y ubica na un otro caminda, lo percura pa e calidad di e producto cu nos kier ofrece na nos turismo wordo eleva, lo bay tin mihor coordinacion pa loke ta trata tur esnan cu ta traha den industria, pa e tour busnan, e taxinan y pa e tram cu tin cu opera den e area aki.
Finalizando Minister Otmar Oduber a finaliza cu e palabranan aki: “Danki na e vision cu nos Prome Minister hunto cu e team di Infrastructura encabesa pa Minister Sevinger a pone dilanti pa pone Aruba dos stap dilanti nos competidornan como un producto y un destinacion cu por atrae un turista di calidad halto. E vision aki no a cuminsa awe, no a cuminsa cinco aña pasa, e la cuminsa hopi aña pasa y nos tabata testigo di dje. Awe nos ta mira e frutonan. Pabien na Comunidad di Aruba”.


text:
ORANJESTAD – Diabierna mainta Minister di Cultura sra. Xiomara Maduro tabata presente na Biblioteca Nacional na Oranjestad pa haci apertura di e training “Educa cu Cultura”, cual e team di Departamento di Cultura cu sosten di Ministerio di Cultura a organisa e training aki specialmente pa empleadonan publico y Organisacionnan No-Gubernamental (ONG) cu ta traha riba tereno di cultura. Nan mester tin conocemento di conceptonan y terminologia relaciona cu cultura.
Por ehempel ‘cultura’. Con ta defini cultura?
Ora ta trata di maneho di cultura, ta e definicion di UNESCO, e 193 paisnan miembro di UNESCO ta aplica: “Cultura ta encera un cantidad di aspecto spiritual, material, intelectual y emocional cu ta caracterisa un sociedad of un grupo social. Incluyendo no solamente arte y literatura, sino tambe forma di biba, derechonan fundamental di e ser humano, sistemanan di balor, tradicion y creencia”. Por comprimi e definicion aki den tres palabra. Cultura ta nifica simplemente: forma di biba!
Otro conceptonan cu ta haya atencion ta maneho integral di cultura y papel di cultura den desaroyo duradero. Ora ta papia di un maneho integral di cultura ta referi na e areanan di cultura cu ta relaciona y complementa cu otro. Tambe e ta ensera cu organisacionnan y actornan cultural ta traha cu otro sectornan di comunidad y organisacionnan local y internacional. Cultura tin un papel clave den desaroyo duradero di un pais. Cultura ta instrumental pa economia, bida social, bienestar general y medio ambiente di un pais.
E mandatario a trece dilanti cu su mes persona a participa caba na e training aki , cu ya a wordo duna na empleadonan di Ministerio di Cultura, Departamento Cultura Aruba (DCA) y Museo Archeologico.
Ministerio di Cultura a prepara algun profesional riba tereno di cultura pa nan tambe por duna e training aki. Cu e training di awe pa e departamentonan publico y Organisacionnan No-Gubernamental (ONG) cu ta traha riba tereno di cultura, e meta ta wordo alcansa pa esnan activo riba tereno cultural y pueblo di Aruba ta na altura di kico basicamente cultura ta come y bebe. Ta cuminsa di chikito pasobra cosnan grandi ta cuminsa di chikito y cu cada paso ta yudabo yega na e direccion cu nos pais kier bay. Den nos economia tin potencial, cultura tin un rol escencial, manera industria creativo, e industria oraño. Departamento di Cultura a mustra iniciativa pasobra ta nan ta e catalisador, esun cu mester yuda pusha pa nos yega y esaki ta depende di cada uno di nos di e tereno cultural con nos ta mira pa futuro y con liher cada uno ta duna di su banda pa asina yega na un maneho integral di cultura pa nos pais.
Un danki na tur esnan cu a participa y contribui pa por a logra e training aki Departamento di Cultura, Unesco, Unoca y Biblioteca Nacional.
Minister Xiomara Maduro na final a trece dilanti cu nos como pais nos mester percura pa biba nos cultura y pa esaki keda pa semper mescos cu e sanger cu ta core den nos benanan pa duna nos oxigeno pa nos sigui biba.


text:
Desaroyo di Curiculo
Curriculum ontwikkeling – Curriculum development
Seccion Desaroyo di Curiculo di Departamento di Enseñansa Aruba a lanta na 1986 cu e meta pa percura pa material educativo cu ta tene cuenta cu e mucha cu ta biba na Aruba. Cu tempo e seccion a crece y a percura tambe pa e metanan nucleo pa enseñansa primario y pa e terminonan final pa enseñansa avansa y profesional.
Desaroyo di meta (leerplanontwikkeling)
Seccion Desaroyo di Curiculo ta desaroya y revisa documentonan cu ta contene metanan final (eindtermendocumenten, kerndoelen). Ta trata aki di metanan nucleo pa Enseñansa Primario y metanan final pa Enseñansa Secundario General, Enseñansa Profesional Basico y Enseñansa Profesional Intermedio. Mas informacion:
Desaroyo di material (leermiddelenontwikkeling)
Seccion Desaroyo di Curiculo ta desaroya material pa scol, liña di siñamento (leerlijn), material di sosten (cd, video etc) y ta traduci material existente pa Enseñansa Preparatorio, Enseñansa Regular y Enseñansa Special.
Na aña 2017 a publica un catalogo cu ta contene un lista amplio di tur publicacion y material produci. E catalogo ta obtenibel den forma digital:
Na aña 2019 a inicia un proyecto di digitalisacion di e material cu ta destina pa tur directiva di scol, scol y demas actornan den enseñansa. Meta di esaki ta pa facilita acceso di material educativo na e scolnan di Aruba como tambe stimula uzo di medio digital den scol. Mas informacion:
Info / Contact
DEA seccion Desaroyo di Curiculo (Curriculum Ontwikkeling)Scroll To Top


text:
E situacion actual di ‘shelter in place’ y ‘toque de queda’ como prevencion di aumento di infeccion di COVID-19 por pone hopi presion ariba relacionnan existente. Y ainda nos no ta papiando di e parehanan di cual ambos of un di nan a perde trabou of cu ta envolvi den violencia domestico.
E situacion diario na unda ambos of un di dos tawata pasa un minimo di 8 ora pafo di cas, socialisando cu coleganan of pasando tempo cu famia y amistadnan ya practicamente no ta existi, pa un temporada indefini. Esaki ta pone cu hendenan ta bay focus ariba social media, pa por sali for di e monotonia di bida diario. Combersacionnan personal y group chats via WhatsApp ta na ordo di dia, y awor mas cu nunca. Facebook ta ‘red hot’, y hopi ta haci uzo di diferente forma di video calling pa por comunica cu nan famia, coleganan of amistadnan.
….bon comunicacion semper mester ta un prioridad si bo kier tin un relacion solido y duradero.”
Pero awor, con ta para cu e comunicacion den relacion di pareha? For di e pio situacion kisas por surgi e miho oportunidad pa drecha comunicacion y fortifica e lasonan di pareha. Hopi di nos ta menos druk, cu mas tempo pa dedica na combersacionnan di pareha. Corda cu un bon comunicacion semper mester ta un prioridad si bo kier tin un relacion solido y duradero. Hopi ta esnan cu ta pensa cu lo ta dificil pa convivi henter dia, 24/7 cu e pareha den cas. Por wak esaki na e tantisimo jokenan ariba Facebook. Pero net awor cu bo ta practicamente bo so, sin e libertad pa bishita famia, amigonan y coleganan, ta bon pa realisa riba ken eigenlijk bo por depende. Como pareha ta importante pa realisa cu boso ta un team. Y ta net den un situacion asina bo lo bay ripara esaki mas aun, ya cu un mester colabora cu otro pa hunto por sostene e hogar. Conhuntamente mester haci palabracionnan y haya maneranan creativo pa adapta na e sistema nobo. Pues, for di e situacion precario aki, por surgi tambe un ‘bonding’ nobo di pareha, un compromiso nobo cu ta fortifica e lasonan existente, cu kisas door di falta di atencion pa esaki, a bira zwak.
Con pa compronde bo pareha miho? Pone bo mes den su luga:
Compronde cu p’e tambe ta dificil e situacion actual di no tin acceso na bishita cu famia y no por bay trabou pa topa y socialisa cu coleganan y amistadnan y cu esaki por causa cu e ta sinti’e down na cierto momentonan.
Compronde cu e tambe por tin frustracion cu e situacion actual na unda e no tin libertad pa por practica su deporte of hobbynan faborito, door di e restriccionnan necesario pa preveni plamamento di e virus.
Como pareha ta importante pa duna otro e espacio pa desahoga sin husga of tum’e personal.”
Compronde cu p’e tambe bida a cambia drasticamente, sin un fecha fiho caminda tur cos lo bolbe na normalidad.
Compronde cu den dje tambe por reina incertidumbre, preocupacion y kisas hasta momentonan di panico ora e puntra su mes, con e economia lo bay sobrebibi e klap aki, y si a lo largo lo tin suficiente placa pa paga debenan of – pio ainda – pa sigui tin un dak ariba cabes y cuminda ariba mesa.
Compronde pues, cu mescos cu’bo y tur otro hende, e por ta den un periodo dificil na unda su reaccionnan hopi bes no tin di haber cu’bo, pero cu frustracion y preocupacionnan propio. Como pareha ta importante pa duna otro e espacio pa desahoga sin husga of tum’e personal. Tambe ta importante pa duna cada un “me-time”, pues espacio pa por ta su so y ocupa su mes cu cosnan cu e ta gusta haci.
….ta importante pa duna cada un “me-time”, pues espacio pa por ta su so y ocupa su mes cu cosnan cu e ta gusta haci.”
Ta hopi importante pa no pone presion innecesario ariba otro na e momentonan aki, sino keda flexibel pa cambionan den boso sistema di haci cosnan. Si ela falta di haci algo den cas, cu relativamente no ta algo importante, let it go – pa e momento aki – y focus ariba tur e cosnan bon cu si e ta haci.
Coopera pa mantene harmonia y haci e estadia den e hogar uno mas placentero posibel. Bin cu ideanan creativo pa ‘date’ bo pareha na cas: cushina hunto, organisa bo mesun wine & cheese party pa dos, hunga weganan di mesa, planea un ‘sexy date night’ na unda boso ta bay purba cosnan nobo (uza bo imaginacion of YouTube pa ideanan innovativo) y disfruta di e tantisimo pelicula y serienan cu bo kier a wak riba Netflix. Awor boso tin menos pura y mas tempo pa pasa hunto. Percura pa uza boso tempo hunto pa combersacionnan mas profundo, y pa comparti ideanan y planes, aunke esakinan por lo pronto no lo por wordo concretisa. Esaki ta duna inspiracion y speransa pa futuro.
Y por ultimo: Keda cu e conviccion cu hunto boso ta mas fuerte, y mantene e fe cu nos lo sali for di e situacion dificil aki, un dia of otro.


text: KRALENDIJK – Un suidadano prekupá a presentá na ofisina di Radio Live 99.9 FM, pa ekspresá su malkontentu. El a bisa entre otro ku el a mira ku taksistanan a uni i papia ku diputado pa nan haña sèn. “segun ami a komprondé nan a papia pa haña 4000 dòler. Nada kontra esaki, sinembargo ta bon pa repartí e sèn igual pa tur esnan den nesesidat,” e suidadano a konta. El a sigui bisa: ”Ta bon pa atendé e asuntu di pagamentu di plachi di number i duna espasio pa paga esaki, mirando ku no ta tur hende tin sèn pa kubri gastu di entre otro number di outo. Mi ta sinti falta di un persona di gobièrnu, kisas un diputado, pa sali i splika kla pa tur suidadano sa kiko ta kiko. Tur parti di mundu ta bisa pa bisti ‘mond kapje’, tene kuenta ku distansha sosial, ta papia di e repatriashon di kasi 50 hende ku ta na kaminda ku KLM. Pero niun hende no ta papia di e sèn ku a primintí komunidat, na unda esei a keda? Mi a bai ofisina di SZW i a splika ku mi ta un persona ku ta traha den horeka i ya pa un luna ta na kas sin salario. Mi a yena tur informashon nesesario sinembargo no a risibí niun sèn. Nan a menshoná ku ta haña e sèn den 2 parti, sinembargo te awor 17 di aprel nada. Ni sikiera un yamada pa informa kon e petishon ta kanando. Ta bon pa un persona di gobièrnu, sea diputado of e departamentu konserni pa splika mihó kiko ta kiko di e montante ku e suidadano ta risibí i ken ta esnan ku ta haña supsidio. Hulanda a manda sèn, pues mester partié pa tur hende ku ta den nesesidat haña parti di dje,” e suidadano a menshoná.


text:
Gabinete Pisas ta keda para firme tras di e trayekto di bakunashon
Gabinete Pisas ta keda para firme tras di e trayekto di bakunashon
Últimamente tin diskushon ta lanta kabes tokante e valides pa wòrdu bakuná. No opstante ku tin alrededor di 90 mil persona ku ya a risibí dos prek i ta full bakuná i ku pronto nos lo yega e kantidat di 100 mil, ainda tin un grupito ku ta propaganda pa no bai bakuná. Un akto lamentabel, paso ta sientifikamente probá i ampliamente konosí ku e bakuna kontra e vírùs di Covid 19, ta prevení enfermedat grave.
Enfermedat grave kasi semper ta rekerí atmishon den nos hospital CMC i komo konsekuensia por hasta resultá den morto di esun kontaminá. Na momentu ku nos hospital yena, esaki lo buta e kontinuidat di kuido den e instituto na peliger pa falta di personal i falta di likides. Na momentu ku esaki sosodé, Gobièrnu di Kòrsou lo por hañ’é den e posishon ku mester bai tuma mas medida restriktivo. Mas medida restriktivo lo sigui afektá nos ekonomia den un forma negativo. Sigur awor ku pais ta pasando den un krísis ekonómiko hamas bisto.
Bo salú i esun di otro nan ta importante. Ta p’esei Gobièrnu di Kòrsou ta sigui hasi su máksimo esfuerso pa keda konsientisá pueblo di Kòrsou riba e importansia di bakunashon i ta siguí rekomendá pa tur hende ku ta bini na remarke pa risibí e bakuna, bai bakuná. Semper i kuando despues di konsultá ku bo dòkter di kas pa evaluá si bo persona ta bini na remarke pa risibí e bakuna kontra e vírus di Covid.
E bakuná kontra dje vírùs di Covid 19 ku nos ta aplikando na Kòrsou, esta esun di Pfizer i Moderna, a wòrdu desaroyá i rekomendá riba nivel mundial dor di komunidat sientífiko. Pues ta un bakuna relativamente seif pa wòrdu usa i ku relativamente tiki efekto sekundario.
Un persona ku a wòrdu full bakuná, semper ta keda ku e chèns ku e por wòrdu kontaminá dor dje vírùs, aunke ku ménos probabilidat. Pero te kaminda ku un persona full bakuná wòrdu infektá mes, e chèns p’e vírùs desaroyá su mes den un forma agresivo den su kurpa i kousa daño, ta limitá i esaki den mayoria kaso por prevení enfermedat grave.
Banda di ku e bakuna kontra Covid 19 por prevení enfermedat grave i tambe den sierto kaso por hasta duna un protekshon èkstra i prevení esun full bakuná di wòrdu kontaminá, ta eksistí estudio sientífiko ku ta mustra ku te hasta den kaso ku un persona full bakuná wòrdu kontaminá, e chèns ku e vírùs wòrdu plamá dor di e mesun persona aki ta limitá. Pues tur ta benefisio nan sumamente positivo i importante p’esnan full bakuná. Ta p’e motibu aki organisashonnan prestigioso manera European Medicines Agency ( EMA ) na Oropa i U.S. Food and Drug Administration ( FDA ) na Merka a ofisialmente aprobá uso dje tipo di bakuná ku nos ta usando na Kòrsou. Un bakuná ku por wòrdu usa den un forma seif pa personanan fo’i dje edat di 12. Resien gobièrnu a introdusí e prueba di bakunáshon digital ( Curaçao Health App ). Na momentu ku e suidadano wòrdu deklará komo full bakuná, ta eksistí e posibilidat p’e suidadano por laga traha un QR-code atraves dje website di Gobièrnu. Tur suidadano tin e posibilidat pa risibí un QR-code ku por wòrdu usa lokalmente i pa biaha dentro di Reino Hulandes i Oropa.
Ban siguí kuida. Bai bakuná.
Eduard Braam
Miembro di Parlamento
Pa Frakshon di MFK
Kòrsou, 12 di òktober 2021


text: Diaranzon mainta a drenta informe di un caso di ladronicia na New India Assurance, mesora a dirigi un patruya na e sitio. Na yegada di e patruya a bin compronde cu un persona tabata tin un hoesje cu US$2000,= aden. Ela pone esaki riba e toonbank mientras aparentemente 2 dama cu a bin cancela nan seguro. Como cu e oficina ta dispone di camara di seguridad y e unico personanan cu tabata den cercania tabata e 2 damanan aki. Como cu nan a cancela nan seguro e 2 damanan aki a duna nan adres y polis a bay averigua na e adres. Den un otro informe nos lo sigui informa.


text:
Dialuna, dia 20 di september 2021 Pais Aruba a haya un Gobierno nobo, Gabinete Wever-Croes 2. Un Gobierno di 8 Minister y desde e dia ey, Xiomara Maduro ta encarga cu e carteranan di Finansa y Cultura.
Ken ta Xiomara Maduro?
Xiomara tin 46 aña di edad, ta soltera y ta mama di un yiu homber, Ethan Ruiz, cu tin 14 aña di edad. Xiomara ta yiu di Antonia Ras, miho conoci como Chida y Antonio Maduro (q.e.p.d.), miho conoci como Tommy. Xiomara su mama tabata traha na Casa Haime y New Amsterdam Store y su tata na Bureau Interne Diensten den Gobierno.
Xiomara a hereda su mama su sonrisa, cu ta un refleho di su curason y caracter. Su mama tin un bon curason y semper ta gusta yuda tur hende. Tras di su bunita sonrisa, tin un caracter fuerte y ‘e ta riba su punto’. Na un edad relativamente hoben Xiomara su mama a cuminsa traha pa yuda su famia. Door di esaki su mama semper a motiv’e pa e studia.
Su tata tabata un sosten grandi na momento cu ela drenta politica. Ta door di su tata, Xiomara a siña bira un persona hopi social cu ta gusta combersa cu tur hende. Su tata a inspir’e pa lesa hopi desde un edad jong pa asina amplia su conocemento tur dia. Lamentablemente Xiomara su tata a bay descansa net 6 luna prome cu eleccion di aña 2017. Xiomara ta conoci como un mandatario carismatico y apesar di tur reto cu e ta enfrenta, semper e tin un sonrisa riba su cara.
Educacion
Xiomara a bishita Imelda Kleuterschool y a cuminsa Sint Dominicus College cu apenas 5 aña. Ora cu ela caba esaki, ela bay La Salle College MAVO unda cu na 1990 ela gradua como ‘best geslaagde’. Xiomara a sigui studia y a bay Colegio Arubano HAVO y VWO, cual ela caba na aña 1995. Despues di esaki, Xiomara a bay studia na Hulanda, unda ela studia Management, Economie & Recht y a obtene su ‘Bachelor Degree in Economics’ na Hogeschool van Arnhem en Nijmegen na aña 1999. Xiomara a continua cu su estudio na Universidad di Groningen na unda ela a studia Nederlands Recht cu specialisacion den Bedrijfsrecht. Finalmente na november 2002 ela obtene e titulo di ‘Meester in de Rechten’ cual ta un logro cu e ta hopi orguyoso di dje.
Carera profesional
Xiomara a regresa Aruba bek na aña 2003 y ela traha 6 aña como Funcionario di Maneho (Beleidsmedewerker) na Meldpunt Ongebruikelijke Transacties (MOT), awor Financial Intelligence Unit. Durante su trabou ela capacita su mes como un Certified Anti-Money Laundering Specialist (CAMS) y tambe a sigui diferente curso pa asina amplia su conocemento riba e tereno aki.
Comienso den politica
Na aña 2009 ex-Minister President Nelson Orlando Oduber a yama Xiomara na su despacho pa puntr’e pa subi riba lista di partido MEP. Su prome reaccion tabata un hari duro ya cu el’a gar’e di sorpresa y e no a spera e peticion aki pero Xiomara a acepta e reto. Asina ela tuma e decision pa subi e tarima politico di Aruba como candidato number 9 riba e lista di partido MEP pa e districto di Playa.
Carera politico
Na augustus 2009 Xiomara a debuta como figura politico na momento cu ela participa na eleccion electoral den september 2009. Ora cu lider honorario di MEP, Nelson Orlando Oduber a dicidi di no acepta su asiento den Parlamento di Aruba, secuencia di lista a pone cu Xiomara a bira Parlamentario di Pais Aruba. Di e manera aki ela cuminsa oficialmente den politica. Xiomara a asumi e funcion di Miembro di Parlamento pa 8 aña. Como Parlamentario Xiomara tabata conoci pa pa su actitud critico riba e maneho financiero.
Na aña 2017 a toca Xiomara e honor pa sirbi Pueblo como minister di Finansa, Asuntonan Economico y Cultura den Gabinete Wever-Croes. Como mandatario, Xiomara a demostra di por maneha e carteranan aki y a surpasa e reto financiero mas grandi cu Aruba a conoce den aña 2020, door di e pandemia cu a afecta henter mundo.
Dia 20 di september 2021 Xiomara a huramenta como minister di Finansa y Cultura pa Gabinete Wever-Croes 2. Pa Xiomara e ta un honor pa por sigui sirbi Pueblo di Aruba.


text:
Oranjestad, 28 di september 2021
Departamento di Enseñansa Aruba (DEA) ta recorda un y tur cu ultimo dia pa inscribi pa Landsexamen MAVO, HAVO, VWO 2022 ta diahuebs dia 30 di september 2021.
Bo ta desea di haal bo diploma di MAVO, HAVO of VWO ainda? Landsexamen ta brinda e oportunidad pa haal e diploma aki na un manera flexibel.
Un “landsexamen” ta igual na e examen di un scol secundario y un diploma di landsexamen MAVO, HAVO of VWO tin e mesun balor cu e diploma obteni via un scol secundario.
Ken por participa?
Personanan cu no ta bishita scol secundario (mas) pero cu ainda kier haal nan diploma, como tambe esnan cu kier haal certificado pa un of mas materia (vak) specifico por inscribi pa participa na Landsexamen.
Landsexamen ta aplica e mesun exigencianan pa examen (exameneisen) y e mesun “schriftelijke centrale examens”.
Esnan cu scoge pa participa na landsexamen no ta obliga pa haci examen den tur materia pareu. Bo por scoge pa haci examen y haal “deelcertificaten” pa un (1) of mas materia durante diferente aña escolar. Cada candidato tin maximo 10 aña pa haal su diploma via landsexamen.
Riba website www.ea.aw por haya mas informacion di e similaridadnan y e diferencianan entre Landsexamen y scol secundario, como tambe por haya informacion di tur e rekisitonan pa participa.
Inscripcion
Inscripcion pa landsexamen 2022 ta tuma lugar den e periodo di 1 di september pa 30 di september 2021.
Den cuadro di mehoracion di servicio, a digitalisa henter e proceso di inscripcion: Entrante 1 di september 2021 inscripcion pa Landsexamen ta bay online, a traves di un formulario digital.
Tur persona cu kier participa na Landsexamen por yena e formulario di inscripcion digital y upload tur e documentonan rekeri, manera p.e. certificado, diploma, listanan di cifra obteni cu firma oficial y copia di un extracto di registro di Censo di Aruba.
WWW.EA.AW, LANDSEXAMEN@EA.AW, +297 528 3400, STADIONWEG 37, ORANJESTAD, ARUBA
Tur informacion necesario ta accesibel a traves di e website Enseñansa Aruba: www.ea.aw. Riba e pagina principal di e website mester busca Landsexamen (bou di letter L) den e alfabet menu.
Ta urgi un y tur pa por fabor lesa tur informacion, incluso e “Informatiebrochure Landsexamen 2021” prome cu yena e formulario di inscripcion online.
Candidatonan cu ta cumpli cu tur regla di inscripcion y a pasa e “screening” ta wordo notifica pa manda online un copia di e recibo di pago of pagonan si ta paga den parti. Pone riba bo recibo(nan) bo nomber y e vak cu bo a paga pe.
Si no entrega tur documento necesario of si e inscripcion drenta despues di dia 30 di september 2021, ya no por procesa e inscripcion. E periodo menciona den ley ta di 1 di september te cu 30 di september.
Mas informacion
Pa mas informacion por acudi na e website di Departamento di Enseñansa Aruba www.ea.aw como tambe sigui DEA via social media, facebook y instagram @EducationAruba, pa keda na altura di tur informacion oficial.
WWW.EA.AW, LANDSEXAMEN@EA.AW, +297 528 3400, STADIONWEG 37, ORANJESTAD, ARUBA


text:
Dakota a enfrenta Nacional pa inicia e di dos rond di Play-Off 2017-2018. Nacional ta lider riba tabla di posicion te cu awo cu shete punto, mientras cu Dakota tin tres punto den di tres luga.
E wega a cuminsa cu Dakota tirando bala dilanti, purbando di desekilibra e linea defensivo di Nacional, vooral riba linea, unda Nacional ta mas vulnerabel. Ora cu Nacional haya e bala pa bay den ofensiva nos por mira cu Dakota a aplica bastante presion individual riba nan tres piesanan cardinal. Paul Nickenson a press Kenroy Ranger dunand’e poco espacio, mientras cu Ferdinand Robert a hunga riba e ganado di Balon d’Or Devis Oliveros, y Valdo Leocadio tabatin man yen cu Leroy Oehlers primordialmente, si encaso nan scapa nan ‘man-dekking’, semper tabatin un otro pa tuma over.
Dakota tabata dominando sigur pa e prome mei ora, pero, por sinti cu Nacional di un ora pa otro por scapa y anota, Nacional ta un ekipo disenja pa no perde! Un cos cu ta hopi efectivo di e trio di hungado aki di Nacional den mencion, ta nan disciplina, pasenshi y condicion fisico, y pa no lubida nan wega den concentracion.
Yegada tabatin hopi pa Dakota, e punto ta kiko pa hasi despues cu a yega den e area di candela ey? Pa logra resultado, cual ta anota gol. Dakota hungando hopi bon cu un tactica di wega casi perfecto y den concentracion. Nan chensnan tabata yegando tambe, na minuut 11 un chens cla den area penal pero Michael Irausquin ta tira halto riba gol. Na minuut 13 un hugada cu mester tabata un penalti pa Dakota ora cu Sherman Monticeuex ,den un di su hopi atakenan riba hala drechi, a wordo tumba den area penal pa Leonardo Colmenares di Nacional. Nacional na su turno a hasi un p[rome penetracion di peligro husto despues di e hugada controversial ey mes unda Dakota mester a haya un penalti, Nacional a pusha e bala dilanti te den pia di Ranger mientras cu e hungadonan di Dakota tabata reclamando, Nickenson tambe a perde su concentracion temporariamente y Ranger a los bay, Nickenson mes mester a salba e situacion ey na ultimo seconde.
Mei mei di tur e posesion di bala y hopi penetracion di Dakota tabatin momentonan tambe di desperdicio, por a hasi hopi miho ainda. Asina mes e punteronan riba e halanan, Ricky Hodge y Monticeuex mes, ta e armanan principal den e wega velos di e Abejanan. Leomar Croes tambe tabata efectivo den su wega facilitando e dos punteronan menciona y Robert Francis den delantero central. Ta na un momento asina na minuut 22 cu Croes a kibra na banda robes, pa despues crusa e bala halto pa Francis den area penal, unda Francis riba un volley ta anota e prome gol di wega pa Dakota bay ariba 1-0, mereci pa nan dominio te na e punto ey. Dakota no ta para y mas chens a yega; na minuut 31 unda e incansabel Ricky Hodge ta penetra na banda drechi di area penal pero portero Jose Cruz cu un salida rapido ta preveni Hodge ‘loft’ e bala riba su cabes, den e rebote, Hodge mes a bay buske bala te na linea pa crusa e bala na otro banda pa Leomar Croes, cu un bon tiro pero na ultimo seconde Deffery Banton ta hinka su punta di sapato pa desvia e bala, salbando su ekipo di bai atras 0-2.
Apesar di e dominio di Dakota, e Dragon nan cu no ta drumiy ta haya un chens cu no mucho cla, pa anota e gol di empate na minuut 32. Despues di un pifia di e defensa central di Dakota Ezra Bosnie, cu ta cobra un bala sin rumbo den midveld riba cabes di Valdo Leocadio, cu tabata warda pa un oportunidad, a kop pa Ranger, cu awor tabata na banda drechi banda di linea, Ranger cu dos Dakotero riba dje a los un cruse imposibel den area penal, unda cu Nickenson di Dakota a logra rechaza pero no mucho leu di Oliveros cu tabata penetrando, Nickenson, sin ayudo, a deck Oliveros, pero cu tur presion toch Oliveros a logra los un tiro imposibel pa fusila portero Kaarsbaan di Dakota pa empata e wega 1-1.
Dakota ta bolbe haya dos chens mas cla pa pika dilanti; na minuut 36 ora cu Francis a penetra den area penal di Nacional cu defensa y portero saliendo riba dje no a wak Hodge habri na banda drechi y asina ta sigui dribbel y perde e bala, casi mesun situacion a pasa na minuut 40 unda Monticeuex a penetra y hasi un tiro sin rumbo riba gol mientras cu Hodge atrobe tabata habri, cu bon chens pa anota si el a haya e bala. Na minuut 41 Bosnie a hera di hasi un pifia atrobe cu un pase malo den su mesun area penal pero a scapa e biaha aki, Nacional no a probecha.
Con ironico cu net den e ultimo cinco minuutnan cu Nacional a cuminsa tin mas iniciativa, Dakota a logra anota atrobe net prome cu e pitazo pa halftime, un vindicacion pa Ezra Bosnie ya cu su pifia a conduci na e gol di Nacional mas tempran. Bosnie mes a tuma e riendanan pa anota e gol di bay ariba di cabes for di un tiro di skina bon cobra pa Ricky Hodge.
Na cuminsamento di e segundo tempo nos a mira mas di mesun cos bon nan di e prome tempo, un wega di banda pa banda, competitivo sigur pero cu deportivismo, un bon arbitrahe sin duda cu a tene e wega aki na un nivel superior. Nacional en busca di e empate tempran y na minuut 46 di segundo tempo caba, Oliveros a los for di su defensor na man robes di e area penal, pa hasi un cruse perfecto pa Ranger cu un volley cu ta dal den tubo riba cabes di Kaarsbaan.
Nacional a sigui cu bon posesion di bala, dominando Dakota teritorialmente, dos hungado cu a cuminsa tuma mas iniciativa y liderasco di e ekipo nortero ta Jean Pierre Heyden y Defferey Banton un defensor cu a cuminsa pusha dilanti tambe. Pa ora cu Monticeuex, Bosnie, Johnson Rincon, Michael Irausquin y Croes a sali foi wega, Dakota ya no tabata e mesun potencia cu nos a wak den prome tempo, no cu nan a baha nan rendicion,ta parce mas cu nan a purba defende e resultado, dunando e norteronan e iniciativa. Nacional tambe a subi nan tempo, adapta otro formacion y tactica, y laga nos no laga afo ‘intensidad’. Toch e intensidad ey cu ta marca di Nacional casi a bay un poco dimas den algun instancia pero nan a logra mantene na un nivel aceptabel. Toch referee principal a hala atencion duro di algun hungado, manera ta e caso di Edward Clarissa di Nacional na minuut 58, unda e arbitro a bin te mei mei di e hungadonan y pone order verbalmente, esey a yuda tene e wega grandi aki na un nivel deportivo.
Dakota no a sigui ataka Nacional y tambe nan a baha nan pressing halto, retrocediendo un poco, Nacional asina a cuminsa pusha dilanti, esey ta hunga cu candela. E gol di empate di Nacional a yega na minuut 73 den dos toke for di patras; Heyden ta cuminsa e hugada for di hopi patras di midveld, un pase largo ta yega te den pia di Oliveros, over di tres of hasta cuatro hungado di Dakota, hayando su mes habri pa tira for di pafo di area penal banjando e portero na banda robes, un gran gol for di un hungado cu tabata mas tempo den olvido den e wega aki, pero esey ta Devis Oliveros, e por hasi algo di nada diripiente, posiblemente ainda e miho delantero riba e isla aki.
Dakota ta responde, pero Nacional no ke tende y ta sigui hasi locual nan a bin ta hasi den e di dos tempo, asina nan ta haya un chens grandi atrobe na minuut 80 ora cu Valdo Leocadia, un gran hungado cu bala y hopi biaha sin bala, clave pa controla un wega, ta tuma un tiro liber na banda robes cu ta dal den palo di gol di Dakota, e wega ta keda 2-2. E aspecto invisibel pero valioso di Valdo ta cu e ta domina e medio-campo, esey ta su ‘domein’, esey ta e area cu Dakota (y otro ekiponan) semper a evita contra Nacional. Ta for di medio campo Nacional a cuminsa domina den e di dos tempo aki, ta e trabou duro ey di Valdo ta facilita Heyden pa subi mas y pusha su cuadro den atake, ta p’esey Nacional a empata e wega y hasta por a gana tambe.
Dakota ta haya mas chens toch, na minuut 85 Ricky Hodge ta drenta area penal y ta los un tiro cu portero Cruz ta atrapa den un manera sensacional. Na minuut 87 atrobe ta Nickenson e defensor di Dakota ta baila tres defensor di Dakota pa hasi un pase pa Albert Francis cu un gran chens pa tira pero Cruz atrobe ta salba Nacional, Francis por a tuma su tempo pa un miho opcion di tiro. Na final di wega Dakota a recupera e ‘mojo’ di e prome tempo, pero ‘a little too late’.
Nacional ta contento cu e punto aki mientras cu Dakota mester ta desapunta cu e gran wega cu nan a hunga cu ta sinti mane un chens perdi. Nan a resolve con pa hunga Nacional, dicon nan no a cabe? Nacional ta keda di lider riba tabla cu 8 punto, Dakota cu 4 punto, ainda cu speransa pa bay final, paso ainda tin hopi chens, pendiente di nan weganan contra Estrella y Britannia, nan destino ta den nan mesun man, esey no tin duda. Nos ‘man of the match’ ta uno hopi sera; e por a bay pa Oehlers y Nickenson di Dakota of Valdo y Oliveros di Nacional, pero nos a scohe Jean Pierre Heyden pa su labor patras, dilanti, y henter cancha, su constancia y e hecho cu el a pusha su ekipo dilanti pa logra un resultado cu ta consolida Nacional na prome luga.


text:
Kralendijk – Djamars algu pasá di 10’or di anochi, agentenan polisial di KPCN a tene un kòntròl riguroso riba un grupo di persona ku tabata dilanti Sentro di Bario Tera Kòrá na Kaya Monseigneur Nieuwindt. Motibu di e kòntròl tabata prinsipalmente komo ku a sinti holó fuerte di mariwana. Na momentu ku outoridatnan a yega, algun persona a trata di kore bai. A logra detené 2 persona na e sitio. Un hòmber di inisial G.J.M. di 27 aña di edat i un dama di inisial S.D.J.M. di 25 aña di edat. Tambe a konfiská droga i 1 arma di kandela. E detenshon nan aki no a bai asina fásil ya ku e hòmber sospechoso a resistí detenshon fuertemente. A surgi un forsageo entre e sospechoso i e agentenan polisial kaminda asta mester a atendé ku man duru. A konfiská tambe un vehíkulo bai warda di polis kuné pa mas investigashon. Pues 2 detenshon relashoná ku lei di Opio i lei di Arma BES, menasa i resistensia durante detenshon. Ambulans a presentá na warda di polis pa un chekeo médiko riba e agentenan polisial i un di e sospechosonan. E kaso ta sigui bou di investigashon.
FUENTE: KPCN/LIVEFM


text:
Gobierno a anuncia medidanan relaciona cu e aumento di casonan di Covid-19 den fin di siman y sumamente alentado tabata e hecho cu e biaha aki no a dicidi di paralisa deporte aki na Aruba, algo cu sin duda tabata sumamente necesario den un periodo cu no tabatin ningun actividad social of di cualkier otro indole.
Mientras cu organisacionnan y sin duda mayornan a bin ta sclamando pa nan miembro- y yiunan haya oportunidad pa practica deporte, manera tabata sosode na tur parti di mundo, aki na Aruba deporte a shut down por completo lagando hopi hoben perhudica.
Awor cu por a start up bek y cu no a bolbe shut down deporte, por sinti e alivio grandi cu mucha y hobennan tin algo positivo pa haci na lugar di perde tempo buscando otro cosnan pa haci cu kisas no ta bon.
Un punto sinembargo cu ainda ta sigui punto di discusion, t’e hecho cu Crisisteam no kier mira fanaticonan riba tribuna, sin cu tin argumento husto p’esaki.
Ta conoci for di algun aña caba, cu tribuna di stadionnan rond Aruba, nunca ta colma cu fanaticonan, es mas tin un tendencia sumamente negativo caminda mayornan mes di e mucha- y hobennan cu ta eherce un of otro deporte, no ta atende wega di nan yiunan.
Consecuentemente si tuma un ehempel di p.e. e Campeonato di Futbol di division di honor, ta masha tempo cu no ta surpasa ni yega cerca di 100 fanatico riba tribuna, loke ta pone cu fanaticonan por sinta leu for di otro sin problema algun y cu nan mondkapje.
N’e parke di baseball na Santa Cruz, esta esun di Crismo Angela, mayornan no ta ser permiti pa sinta riba tribuna, ya cu segun medida tuma pa Crisisteam, esaki no ta permisibel, pero e stadion su capacidad ta di entre 700 pa 800 fanatico, cual solamente a ser logra na algun ocasion hopi tempo pasa, ora cu e seleccion di Little of Senior League, a hunga den un of otro final di Serie del Caribe.
Weganan local simplemente no ta atrae mucho fanatico tampoco y por papia di un grupo di entre 15 pa 50 hende lo por atende weganan di baseball, loke tampoco mester ta un peliger pa salud di esnan cu ta dicidi di bay mira un wega di baseball.
Awor cu mayornan no por drenta y sinta riba tribuna, por mira patras di rightfield, centerfield y leftfield, cantidad di auto staciona den cual tin mayornan cu ta sigui e wega di nan yiu, pues loke por a sinta paden riba tribune, awor ta sinta pafo di e stadion mes, pero caminda facilmente por sinta mira e wega for di un distancia un tiki mas aleha.
Pues por pone un oficial di e stadion mes sinta controla con tur hende ta sinta riba tribuna, ya cu tin suficiente espacio pa fanaticonan sinta cu mas cu 1.5 meter di distancia, ya cu no tin hopi fanatico cu ta bay mira e weganan aki y no por papia di un aglomeracion manera por t’e caso na beach of den un fiesta cu hopi hende.


text:
Posted on 21 Oct 2021 01:00 PM - Preview
Diamars atardi Minister di Salud Publico Sr. Dangui Oduber a reuni cu e directiva di Asociacion di Specialista Hospital di Aruba (ASHA) encabesa pa Dr. Leong. Den e reunion aki Dr. Leong a presenta su directiva nobo na e mandatario. E tabata un bon reunion caminda e directiva a haya e oportunidad pa...Read More
Posted on 21 Oct 2021 01:00 PM - Preview
Dienst Warenkeuring en Hygiene (DWH) di Departamento di Salud Publico cu ta encarga cu otorgamento di e carchi di salud of tambe yama "carchi berde" ta informa. Debi na problema tecnico entre DVG y Censo na e momento aki DWH no por duna e servicio di confirmacion di identidad via CENSO. Pa e motibo ...Read More
Posted on 21 Oct 2021 01:00 PM - Preview
Pa por pusha y diversifica nos econom?a, por enfoca por ehempel riba e ‘Fintech’ (corto pa Financial Technology). Tambe nos por focus ‘knowledge economy’ of e-commerce, pero pa por haci esaki Aruba mester tin un ‘entrepreneur friendly environment’. A bira tempo pa...Read More
Posted on 21 Oct 2021 01:00 PM - Preview
Aruba Bank a yuda (5) studiante den examen klas na EPI, sector Economia, cu nan afstudeerproject ariba e materia di arte. En conexion cu esaki, Aruba Bank a yuda e studiantean pa organisa cuatro (4) les durante di dos (2) dia di workshop na Cosecha Aruba. Durante di e workshopnan pa mucha, a ...Read More
Posted on 21 Oct 2021 09:00 AM - Preview
Diahuebs pasa di 9’or di mainta riba e caminda di Cura Cabay net banda di e parada di bus chikito un toyota yaris blanco a dal un homber y consecuencia e persona resulta herida y a keda benta abou. Polisnan di biaha a presenta y tuma nota di e situacion y e persona cu herida […] The post...Read More
Posted on 21 Oct 2021 08:00 AM - Preview
Chauffeur di edad a dal den varios auto na rotonde ex Sasaki Diahuebs mainta trempan na e rotonde Av Nelson Oduber ex Sasakiweg, chauffeurnan para for di nort direccion pa bay zuid a sinti un impacto basta fuerte, caminda un chauffeur di un kia cerato a dal den ford explorer, jaguar y un yaris basta...Read More
Posted on 21 Oct 2021 12:00 AM - Preview
Diaranson anochi, a sosode un accidente riba green corridor na altura di aeropuerto. Caminda e Toyota cruiser color di oro ta bin di pa bow direccion pariba y na altura di rotonde aeropuerto a bolter y bay para riba baranca. Polis a presenta, P'asina atende e situacion y a detene e chauffeur pa core...Read More
Posted on 20 Oct 2021 10:00 PM - Preview
Diaranson atardi polis y brandweer a keda dirigi pa Elleboogstraat patras di ex hotel central pa un candela grandi unda adicto ambulante a pega sushi na candela. Basta huma tabatin di berdad ta sali for di patras di e edificio, bomberonan a drenta accion y combati e candela di biaha. The post Adicto...Read More
Posted on 20 Oct 2021 10:00 PM - Preview
E dia di apertura di Festival di Buki pa Mucha 2021 ta acercando. Pa yega na cada mucha biblioteca ta organisa diferente presentacion online. Pero na biblioteca tambe tin hopi co'i wak. E a?a aki tin un bunita exposicion den hal di biblioteca na Playa. Muchanan por disfruta di diferente presentacion...Read More
Posted on 20 Oct 2021 10:00 PM - Preview
Manera ta conoci durante e ultimo tempo tabatin hopi inkietud den ense?ansa na Aruba. Dialuna ultimo na Bestuurskantoor a tuma luga e prome reunion di e comision. E comision a wordo forma door di un Ministerraad besluit (MB) y a haya e tarea pa alrededor di 30 dia presenta conseho y solucion concret...Read More


text:
Posted on 24 Oct 2021 01:00 AM - Preview
For di caminda principal di rotonde Balashi drive inn te cu Airport un persona diadomingo marduga tabata sigui un toyota blanco coriendo iresponsabel y a te hasta baha caminda na varios biaha y a raporta na Polis di biaha. E dama a drenta tereno di airport y polis biniendo for di otro banda a opta [...Read More
Posted on 23 Oct 2021 11:00 PM - Preview
Diasabra Gobierno di Curacao a informa cu tin mas cu 100.000 persona ya a vacuna. Esaki ta e esfuerso cu ta haciendo y ta keda respeta esnan cu no ta desea di vacuna ainda. The post Curacao a pasa 100.000 persona vacuna appeared first on Masnoticia.com. ...Read More
Posted on 23 Oct 2021 10:00 PM - Preview
Diasabra anochi riba e caminda di Tanki Leendert polisnan motorisa a para un hyundai color cora y ora a bay controla e chauffeur esaki tabata bou influencia di alcohol y no por a sigui core auto mas ora a pone supla. E homber a keda deteni y hiba warda pa un test di alcohol. The post Polis motorisa ...Read More
Posted on 23 Oct 2021 10:00 PM - Preview
Famia di e Hoben cu a fayece ta pidi pa esun responsabel entrega su mes, cu e ta convenci cu su yui no a mata su curpa. E mama ta pidi pa e papel di autopsia pa asina por tin mas informacion di su yui. Cu lagrima na wowo e mama ta gradici Minister Rocco […] The post Famia di Luisangel Figueroa...Read More
Posted on 23 Oct 2021 10:00 PM - Preview
Internacional: Diasabra bahada di solo na islanan ariba den caribe un temblor di 4.6 a keda registra y esaki a dal den area di St John, Antigua, St Maarten, Barbuda y algun isla mas rond a sinti e sacudimento. E temblor tabata 93 km di profundidad. E epicentro ta 34 km nort west di St […] The ...Read More
Posted on 23 Oct 2021 08:00 PM - Preview
Internacional: E Lider Maximo di e Gang " Clan de Golfo y e narcotraficante mas busca di Colombia, Dairo Antonio Usuga, alias 'Otoniel', a wordo captura awe. Baho mundo ta ricibi un golpi hopi duro y ta wordo compara mesun cos cu e logro grandi cu e captura di Pablo Escobar segun Polis Nacion...Read More
Posted on 23 Oct 2021 08:00 PM - Preview
Lotto riba www.lottoaruba.com. Si bo kier e resultadonan den bo Celular SMS e palabra Sorteo On pa 1100 Catochi 8579 2119 7036 Big 4 6708 1OFF 2704 Zodiac 6924 Scorpio Lucky 3 369 X5 Lotto di dia 01 – 04 – 06 – 26 – 29 Lotto 5 07 – 10 – 20 – 27 […] The...Read More
Posted on 23 Oct 2021 07:00 PM - Preview
Aurora, Royal y Pray Funeral Home ta anuncia fayecimento di: Aurita Veronica Koolman Cornelia Dios ta mi wardador ,pues mi no tin falta di nada . Cu inmenso tristesa na nos curason ,nos ta participa fayecimento inespera di nos defunto stima Aurita Veronica Koolman Cornelia Mihor conoci como I...Read More
Posted on 23 Oct 2021 07:00 PM - Preview
Segun resumen di awe 11 persona a recupera y un total di 10 caso nobo di COVID-19 a keda registra di cual 2 ta no- residente. E cifranan aki ta representa un ‘Positivity rate’ bou di nos residentenan di 9%. E cantidad di casonan activo di COVID-19 pa awe ta 148 y cantidad di fayecidonan ...Read More
Posted on 23 Oct 2021 07:00 PM - Preview
Ministerio Publico lo cuminza entrante dialuna prome di november venidero cu ehecucion di sentencianan di boetnan di trafico. Personanan cu tin un condena irrevocable pa delitonan di trafico, lo wordo busca activamente pa Ministerio Publico y hiba KIA pa sinta nan detencion. KIA a prepara algun cel ...Read More


text:
Anticipando riba apertura di frontera e siman aki
PASAHERONAN DI KLM A HACI PROCEDURA DI TEST NA AEROPUERTO
Diasabra atardi a yega un vuelo humanitario for di Hulanda, cu residentenan di Aruba y studiantenan. Como preparacion pa e proceduranan nobo cu lo drenta na vigor dia 1 di juli proximo, tur e pasaheronan a wordo invita pa boluntariamente test e proceduranan.
Prome Minister Evelyn Wever-Croes a duna di conoce cu e test run a bay hopi bon y por conclui cu Aruba ta cla pa re-apertura.
E procedura ta inclui e registracion digital a traves di e ED card. Y test di Covid sea prome cu sali of na yegada.
Un total di 51 persona a wordo gestest na aeropuerto di Aruba na yegada, pa personal di Hospital. Nan lo ricibi resultado di e test den 24 ora.
CUARENTENA
Cada pasahero riba e vuelo aki mester keda den cuarentena te 1 di juli, hasta si e resultado di nan test ta negativo. E motibo ta cu e regla cu pasaheronan no mester bay den cuarentena si e test ta negativo ta drenta na vigor 1 juli.
Un pabien na tur e instancianan cu a traha hunto pa e test run tabata exitoso, Directie Luchtvaart, DVG, AAA, HOH, Inmigracion, Aduana. Aruba ta cla pa habri frontera diaranson awor 1 di juli.


text:
Domeinbeheer tin e siguiente departamentunan:
Domeinbeheer tin e departamentu di Emishon, kual ta e departamentu ku ta responsabel pa emishon di tereno di gobièrnu pa metanan di bibienda, komersial, industrial, turístiko i agrario.
E departamentu di Maneho Finansiero Ekonómiko ta enkargá ku e aspektonan finansiero di Domeinbeheer, kual ta enserá kobransa di èrfpagt òf hür i maneho finansiero atministrativo di tereno, awanan teritorial i edifisionan di gobièrnu emití.
Den e departamentu di Desaroyo di Bien Inmóbil tin dos sekshon; sekshon Desaroyo di tereno i sekshon Maneho di edifiso. E sekshon di Desaroyo di Tereno ta okupá ku desaroyonan di proyektonan grandi ku ta na benefisio di barionan i pueblo di Kòrsou en general. E departamentu aki ta desaroyá entre otro Áreanan di Rekreashon i Deporte i plannan maestro komersial, kual tin un impakto positivo riba ekonomia di Kòrsou. E sekshon di Maneho di edifisio tin e tarea di hasi kontròl i mantenshon di edifisionan di gobièrnu miéntras ku nan no ta den uzo.
Finalmente Domeinbeheer tin un Departamentu di Okupashon Ilegal & Mantenshon di Òrdu. Esaki ta e departamentu ku ta tuma medida di òrdu den kaso di okupashon ilegal di tereno di Gobièrnu. Alabes, e departamentu aki ta evaluá kasonan eksistente i wak te kon leu por formalisá a base di lei, regulashon i maneho.


text:
WILLEMSTAD — Den seri di semi final a kontinuá ayera tardi den Sala Errol Rooi ku weganan di klase superior i klase A.
Primeramente de klase A Maskulino, e ekipo di Titus i Green Tigers a enfrentá otro pa di tres bia den e seri aki i Titus ta derota GreenTigers ku skore di 2-1 (12-25,25-23,15-12) di e forma aki Titus ta pasa pa e seri final di klase A pa enfrentá Wata ku tin un par di dia wardando riba nan.
Den Femenino Superior, Shuatanari ta logra e di dos viktoria riba Hurricane e bia aki ku skore di 25-22,25,16 i 25-12 i ta pasa pa final kontra di Stakamahakchi ku a gana Watakeli ayera ku skore di 3-0 (25-19,26-24,2-17) Pues Staka i Shuata atrobe den e lucha pa e título máksimo di Kòrsou.
Den klase maskulino, Xaverianan a zona un kampanaso ora nan a dominá Stakamahakchi ku skore di 3-0. Quinten Anthony tabata e estrea di Xaverianen asera. Anthony a sobre sali tantu den defensa i atake pa e team di Suffisant. E seri aki ta empatá na 1 i e wega desisivo lo tuma lugá djárason awor.
Den e último wega di ayera, Watakeli a derota Green Tigers ku skore di 3-1 (25-15,25-18,22-25 i 25-20) Watakeli di e forma aki ta gana e derecho pa hunga den e seri final wardando e seri di Staka/Xaverianen terminá. Djarason awor lo ta e próksimo fecha di Vòlibòl ku ta sigui hanja bon asistensia di públiko.
Like this:
Like Loading...
Related


text:
Oranjestad-Awe 31 di maart 2015 Gabinete Eman un biaha mas lo mester bay paga un suma di 5.1 miyon dollar (9.2 miyon florin) y esaki relaciona cu e escandalo di e garantianan duna door di AVP durante nan gobernacion di 1986-1988.
Manera nos tur sa caba, durante Gabinete Eman I, miyones di dollar na garantianan den forma descabeya a ser duna na e Mafianan Italiano y esaki relaciona cu e tres proyectonan hotelero Eagle Beach Hotel (Ramada), Beta Hotel y Plantation Bay Hotel y cualnan tur a fracasa y laga den ruina atras. Resultado final di henter e tragedia aki ta cu pais Aruba – basa riba sentencia di Corte Internacional na Den Haag – mester a paga di inmediato (‘uitvoerbaar bij voorraad’) un suma di $206.000.000,00 (206 miyon dollar) pa tur e bagamunderianan cometi pa Gabinete Eman 1 y partido AVP. Hecho ta cu si no a percura pa paga e suma aki, nos pais lo a bati bancarota. E tempo ey Gabinete Oduber cu a caba di asumi gobernacion a haya su mes obliga pa trece un solucion pa cu e pago di e debenan miyonario aki laga atras door di AVP.
Sinembargo Gabinete Oduber no a sinta yora, pero cu curashi y determinacion a bay Italia, a negocia cu SACE y a logra un reduccion di e debenan di garantia cu 100 miyon dollar. E acuerdo a ser firma dia 11 di oktober 2002 door di e General Manager di SACE, Giorgio Tellini y pa Aruba ex-Minister President Nelson Oduber y ex-Minister di Finanzas Nilo Swaen. E acuerdo a encera cu lo paga 55 miyon dollar cash y e restante lo wordo paga durante 15 aña largo – te cu 31 di maart 2018 – na un suma di 5.1 miyon dollar (= 9.2 miyon florin) tur aña. Pues den total ya un suma di mas cu 200 miyon florin a ser paga na SACE durante e ultimo 11 añanan! Si ta bon awe lo tuma lugar e di 12 pago di e garantianan y despues lo tin cu haci 3 pago mas (2016/2017/2018) y p’asina Aruba porfin sali completamente for di e desaster cu AVP a hinca nos pais aden mas cu 25 aña pasa.
Alavez laga e dia di awe ta un dia di reflexion pa un y tur den e pais aki realisa cu e mesun bagamunderia y desaster financiero di Gabinete Eman lo sigui den e proyectonan PPP (Pa Pueblo Paga) di mas cu 2.4 biyon florin, caminda e pagadornan di belasting lo tin por lo menos 30 aña pa paga pa tur e proyectonan aki.


text: Diabierna anochi a drenta informe di un bringamento cu cuchiu y machete na un adres na Seroe Janchi, mesora a dirigi varios patruya na e sitio. Na yegada di e prome patruya a bin compronde cu un di e sospechosonan a caba di bay for di e sitio den un Suzuki Swift color shinishi. Mesora otro patruya a topa e vehiculo aki un poco mas pabao y a atende esnan envolvi. Polis a intermedia den e asunto y a conpronde cu solamente tabata trata un caso di menasa pero ningun persona a ser lesiona. Polis a informa esnan envolvi cu nan lo mester bay recherche pa entrega keho.


text:
Un marca di bikini na Merca a wordo acusa di edita e potretnan di nan propio modelonan, incluyendo Lucciana Beynon. Lucciana ta yiu di e multimillionario Travers Beynon y e beyesa venezolano, Ninibeth Leal (Miss World 1991), cu a haci su debut riba e catwalk pa OMG Swimwear na Miami na juli. E potretnan cu a wordo saca pa e fotografo di Getty Images ta mustra full diferente, cu e potretnan cu a wordo publica riba e Instagram di OMG Swimwear.
E potretnan a ricibi hopi critica diaranson ora e account popular riba Instagram, Celebface, a compara e potretnan retoca publica door di OMG Swimwear, cu e potretnan original di Getty Images. Riba e potretnan edita, ta notabel cu Lucciana tin e caracteristicanan mas fini, tambe nan a hisa su wenkbrouwnan y haci forma di su cara for di cachete te na e horeanan mas defini. Riba un di e potretnan por wak tambe cu nan a edita e forma di Lucciana su curpa, unda ta nota cu su cintura ta mas fini. Tambe e tabata mustra mas broncea cu su cuero edita cu un ‘airbrushed’ look.
E otro modelonan riba e runway tambe a ricibi e mesun tratamento di photoshop riba OMG Swimwear su Instagram, incluyendo modelo manera Karina Ramos, Aline Bernardes y Antje Utgaard. E siguidonan riba Instagram a critica e potretnan edita, bisando cu e decision cu OMG Swimwear a tuma pa photoshop e hende muhernan aki geneticamente bendiciona ta ‘un insulto’.


text:
KRALENDIJK- Gerensia di Selibon a pidi mediador di gobièrnu pa organisá un referendem pa
trahadónan di Selibon pa medio di votamentu disidí kua sindikato nos ta deseá pa
representá nos kondishonnan di trabou na Selibon. Nos tur sa pakiko nos a yega asina
leu ku e gran mayoria di trahadónan a disidí ku nos no ta miembro mas di ABVO i nos a
inskribí na AFBW. Boso tur sa kon a laga nos kompañera Suyen na kaya te e mes
mester a paga su abogado pa defendé su kaso. No lubidá kon nos eks kolega Emsley
tambe mester a paga su propio abogado pa gana su kaso. Asina nos por menshoná
mas kaso kon nos a keda para nos so sin ningun defensa di parti di ABVO. Ta basta
awor , nos tin derecho meskos ku tur trahadó na Boneiru pa uni nos mes den un bon
sindikato pa sali pa nos interesnan. Awe nos kier splika nos kompañeronan di trabou ku
nos a tuma nota ku tin un persona, mandá ku ta kana intimidá te hasta menasa trahadó
pa nan no vota pa bai un sindikato nobo. E loke ta hasi e kaso pió ku e mes ta kana
bisa ku ta un hende di den staf a mand’é bai papia ku trahadónan. Ki derecho e tin, e
persona aki ta Fèfè Raphaela ku ayera a drenta Selibon via polítika i awe kier bin
pretendé di sa kuantu nos ku tin 10, 20, 25 i 30 aña ta traha na Selibon a sufri.; Nos kier
pidi Fèfè pa keda leu for di nos lucha i stòp inmediato i laga kada ken ku nan libertat pa
skohe e sindikato ku nan kier ta miembro di dje. Dikon ora miembronan di Bon Lab a
bandoná ABVO no tabatin tin tur e bochincha aki. Ta kiko tin antó ku ta hasi tantu
beheit asina. Robert Sanchez no a bisa ku laga korotonan bai, e no a menasa nos ku
nos ta pèrdè nos “kerstbonus”, e la yama nos traidor, ets. Ta kon nos por sigui ta den
un sindikato ku ta kontra trahadó i ta na fabor di dunadó di trabou. Selibon su
trahadónan ta esnan di mas mal pagá na Boneiru. Nos kier bisa boso tur. Si dado kaso
abo sintibo intimidá o menasá yega i denunsiá esaki serka bo lidernan nobo, ku ta
Franklin Domacasse, Feliciano Wanga. Nos kier atvertí ku nos lo no basilá pa hiba e
denunsia nan aki mas leu i si ta nesesario te serka, Ministerio Públiko. E derecho di e
trahadó pa afiliá na e sindikato di su preferensia ta sagrado garantisá komo derecho
humano no na Boneiru so sino rònt mundu. Nos ke pidi tur trahadó di Selibon keda
alerta e dianan ku ta bin. Nos lo bai organisá anochi di informashon pa asina boso sa
ku serka AFBW nos lo para ariba pa e servisio ta garantisá. Nos ta trankil i nos ke pa
boso tambe ta trankil. Nos ta bai e referendem aki ku un kurason trankil. Nos lucha ta
hustu, nos lucha ta ku un solo meta, esta defendé nos derechonan. Finalmente nos kier
pidi gerensia di Selibon, si boso ke berdaderamente pas laboral riba tereno di Selibon,
nos tin un súplika. Ni dirèkt ni indirekto no intimidá i menasá e trahadónan. Bieunan ta
bisa. Si bo no ke tin pleitu ku lagadishi, no planta bonchi kant’i trankera. Laga e
referendum tuma lugá i laga pa trahadónan disidí kua sindikato nan kier pa ta nan
representante legal na Selibon.
UN MENSAHE PA TUR KOLEGANAN DI SELIBON
KRALENDIJK- Gerensia di Selibon a pidi mediador di gobièrnu pa organisá un referendem pa


text:
For di 24 pa 26 di september 2021 a tuma lugar e campeonato Sur- Centroamericano y del Caribe Masters.de Levantamiebto de Pesas den e .ciudad di Ibarra na Ecuador.
Cu participación di pais Aruba, El Salvador, Peru, Venezuela y Ecuador
Pa Aruba a participa Dianie Croes den categoría di +87kg y grupo di edad 30-34 ańa.
Esaki ta prome biaha cu Dianie Croes.ta participa den un evento internacional di masters.
Dianie cu a bai bon prepara mester a bataya duro cu atleta nan di El Salvador y Ecuador pa Asina logra den su hisadanan den snatch 65kg y clean & jerk 88kg pa un total di 153kg. Cu e total aki Dianie ta gana Medaya di Oro pa país Aruba.
Otro atleta cu a bin den acion ta Hugo Themen cu a competi den categoría di 73kg y grupo di edad 60-64 ańa ta logra den su Hisadanan den snatch 53kg y den clean & jerk 68kg pa logra un total di 121kg pa asina gana medaya di Plata pa Aruba.
Directiva y atletanan di Aruba Amateur Weightlifting Association ta manda palabra di felicitación y pabien na e dos atletanan masters Dianie Croes cu su medaya di Oro y Hugo Themen cu su medaya di Plata cu nan a gana den e Campeonato Sur-Centoamericano y del Caribs Masters de Levantamiento de Pesas na Ibarra, Ecuador.
Riba e potretnan por wak Hugo y Dianie den acción y e medaya a wordo entrega durante di clausura di evento masters.


text:
Nos invitado den e programa aki ta Johannes Muriël De Jongh kariñosamente jamá Janshi. Ela nase 8 Mei 1917 na Boneiru pero a pasa gran parti di su bida na Korsou. E ta un di e piskado nan Boneriano ku a bai hasi e profeshon aki na Korsou. Nos ta kombersa kune tokante su bida i tambe di su profeshon.
Produkshon: Fundashon Históriko Kultural Boneriano
Durashon: 59 minüt
Fuhikubo ta presentá: Johannes Muriël (Janshi) De Jongh
Nos invitado den e programa aki ta Johannes Muriël De Jongh kariñosamente jamá Janshi. Ela nase 8 Mei 1917 na Boneiru pero a pasa gran parti di su bida na Korsou. E ta un di e piskado nan Boneriano ku a bai hasi e profeshon aki na Korsou. Nos ta kombersa kune tokante su bida i tambe di su profeshon.


text: Tabata alrededor di 12:20 am cu polis a presenta cu urgencia den Dakota. Ta trata di un chauffeur burachi cu mas trempan a hera accidenta contra diferente auto riba Watty Vos Boulevard. Entre nan, un polis na civil, cu a sigui e y a termina net panort di Royal Funeral Home. A purba par’e pero sin resultado. Cu yudansa di demas agente, a logra sac’e for di e auto marca Toyota modelo Yaris color blanco y deten’e mesora. Durante e proceso di detencion e homber kier a scop un di e agentenan policial. A insulta e polis den tur forma y den tur color. Ta trata di e conocido Tony di Dakota, un meneer di edad caba.


text:
WILLEMSTAD — Kevin Philbert (21) a sa di establesé un marka nashonal nobo riba salto tripel ora ku durante di kampeonato amerikano di NCAA Junior College el pone un marka nobo di 15.50 meter. Ku e hazaña aki Kevin ta kita e marka anterior di 15.18 ku tabata riba nòmber di Ellsworth “Nanzi” Manuel for di 1997.
Kevin ta ganadó di dos medaya di plata di Carifta pa Kòrsou, ora ku na tantu na 2013 i komo 2014 el a bula e distansia di 7.36 meter riba e disiplina di bula leu. Riba mesun distansia aki Kevin tin e rèkert establesé! Un pabien ta bai pa Kevin Philbert ku awor tin dos rèkert riba su nòmber!
Kevin na e momentunan aki ta terminando du promé aña di estudio na Cloudt County Community na Florida. Huntu ku e disiplina di salto tripel Kevin ta praktikando tambe bula leu i 400 meter; e ta terminá su promé aña eskolar ku un bulada di 7.43 meter i un tempu di 50.74 sec. Riba e dos eventonan aki.
Kevin Philbert ta invitá henter pueblo di Kòrsou pa bin wak’é den akshon durante di e próksimo kampeonato MCB di Kòrsou ku lo tuma lugá dia 10 i 11 di yüni próksimo den stadion Ergilio Hato.


text:
Pronóstiko di tempu pa Kòrsou i bisindario bálido te djabierne mainta 06:00 o.l., 6 di yanüari 2017.
Pronóstiko
Pronóstiko di tempu pa Kòrsou i bisindario bálido te djabierne mainta 06:00 o.l., 6 di yanüari 2017.
Kompilá: Djaweps 5 di yanüari 2017, 05:00 o.l. (09:00 UTC)
Tempu: Leve te parsialmente nublá awe generalmente seku. Den oranan di mainta tin chèns pa algu di áwaseru leve.
Temperatura máksimo lo alkansá 30°C. i temperatura mínimo 24̊C.
Solo ta sali 06:58 i ta baha 18:25 o.l.
Bientu: For di direkshon ost i moderá; forsa 3 te 4 (11 te 30 km/ora, 7 te 16 nudo). Prinsipalmente den dia, de bes en kuando basta fuerte te posiblemente fuerte den ráfaga; forsa 5 te 6 (31 te 50 km/ora, 17 te 27 nudo).
Situashon general: Durante próksimo 24 ora no ta antisipá muchu kambio den e kondishon di tempu ku tin aktualmente. Durante oranan di mainta por spera un oumentu temporal di nubia ku chèns pa algu di áwaseru pasahero.
Kondishon di laman: Por lo general moderá ku altura di olanan entre di 1 i 2 meter (3 te 6 pia).
Fenómeno spesial: Ningun.
Perspektiva te djasabra mainta: Lévemente te parsialmente nublá i wer lo ta generalmente seku.
Meteorólogo: Abraham.
E próksimo boletin di tempu lo wòrdu publiká djaweps merdia 12:00 o.l. (16:00 UTC).


text:
Oranjestad-Nos a tuma nota cu dialuna pasa porfin Prome Minister Eman a sali afor y declara un ke otro relaciona cu hedging. Loke nos a spera di sr. Eman tawata pa lamenta e decisionnan cu nan a tuma y tambe e duracion actual di e hedging. Manera nos a vocifera caba algun dia pasa esaki ta wordo considera como un crimen! Siendo cu pronosticonan actual ta indica cu esaki lo bay sigui baha y yega te 20 dollar pa bari.
Nos kier enfatisa cu Promer Minister mester ta na altura cu pa via di su incapacidad y negligencia e ta costando pueblo di Aruba un rebaho drastico di coriente pa e ultimo 6 lunanan. Por ehempel si tin un famia ta paga 300 florin pa luna awe e lo tin 900 florin extra pa e por gasta. Esnan cu ta paga 1000 florin lo por tin 3000 mil extra den nan saco. Pa por a yega na e sumanan menciona mester aplica e 50% di reduccion di e prijs di crudo multiplica cu 6 luna. Pesey nos ta considera esaki como un ladronicia den dia cla!
Pa loke ta trata e parti di energia alternativo, nos kier remarca cu ainda Prome Minister tin un pensamento irealistico pasobra 100% energia alternativo no ta ni viabel tampoco recomendabel. Tin biaha bo ta haya e impresion cu Prome Minister no sa kico e ta papiando! Energia stabil ta importante pa por garantisa un bon suministro di coriente. Un ehempel di esaki ta hidro-energia pero asina mes no mester un suministro stabil. Ta hopi importante pabo mantene un fraccion di 70/30 pasobra semper bo mester tin un backup pa cualkier eventualidad. Si bo no tin un backup system cu ta traha riba fuel oil bo lo bay haya bo mes cu problema grandi manera chens pa blackout. E ponencianan di Prome Minister pa e motibo aki no ta cuadra cu realidad.


text:
ORANJESTAD: Minister di Enseñansa y Deporte, Endy Croes tabata diahuebs ultimo mainta den Parlamento pa contesta e preguntanan cu a wordo lansa den direccion di su persona.
E Titular di Enseñansa a cuminsa na bisa cu e lo ta habri y cu di awe padilanti su contestanan por keda graba pa eternidad. E mandatario a desminti categoricamente e rumor falso y atakenan falso haci contra su persona.
FAMIA
“Hamas y nunca mi a saca un menor di edad na estado. Mi ta un tata di 7 yiu cu 3 diferente mama y mi ta felizmente casa cu 4 yiu. Mi yiu mayor ta riba 30 aña di edad y a caba su “master’s degree” na Erasmus Universiteit na Hulanda. Mi otro yiunan ta entre edad di 16 y 25 aña. Mi ta stima mi yiunan y mi ta bon cu tur mi yiunan y mi ta trata tur. Mester agrega cu nos tin un “chatgroup” na unda frecuentemente nos ta den comunicacion cu otro”.
Minister Endy Croes a expresa cu el a wak pa yiunan y cria nan den tempo hopi dificil. Tempo di e acusacion falso di Lotto, mi yiunan tabata chikito y nan a biba10 aña di amargura, wordo tenta na scol, nan no tawata compronde kico tabata pasando. “Algo cu semper y ainda mi ta bisa yiunan; laga politica pa politico, no wak papi ora papi papia na television, tampoco na radio no scucha e programanan cu ta lastra hende, cu ta sembra odio, crea y daña nomber di hende drechi.
CLARIFICACION DI UZO DI E PALABRA SHOURO
E mandatario a sigui splica cu e no a uza e palabra shouro contra e sindicato di maestronan sino a referi na e forma con a wordo atendi e tempo ey cu nos Presidente di Parlamento saliente sr. Ady Thijsen aki dilanti tabata di un forma di shouro, pasobra por tabata otro. Y no tabata e tampoco e tempo ey e sindicato cu sr. Mansur entre otro kier a alega y trece dilanti.
ESTUDIO DI E MANDATARIO
E mandatario di enseñansa a duna di conoce cu el a termina su estudio exitosamente na Hulanda y CV “Curriculum Vitea” ta riba tur plataforma digital y tur hende por wak esaki.
Esaki ta algun punto cu Minister Endy Croes a aclarea den e reunion den Parlamento sperando cu awo tur cos por tin claridad pa comunidad di Aruba y cu oposicion por stop di recuri na maldad pa yega na nan meta y cuminsa traha pa hunto hiba nos pais padilanti. Aruba ta di nos tur. Aruba mester di nos TUR!


text:
Tur siman nos ta publica e resultadonan di un poll riba un ponencia hunto cu un splicacion neutral di e topico. E poll aki por haya riba nos website BonDia24. com. Den e matrix bo por mira kico e partidonan politico participando den e eleccion 2017 ta vota. Riba nos Facebookpage nos ta publica e videonan di tur partido unda nan ta motiva nan contesta di si of no riba
cada ponencia.
Un persona di exterior ta bin biba na Aruba como pensionado. E ta proba cu e tin un entrada di por lo menos Afl. 100.000 pa aña, y desde e momento cu e ta registra legalmente den Registro Civil, e ta cubri pa tur gasto medico via AZV. Esaki ta loke ley ta ordena awor, cu tur ‘residente’
tin cobertura.
Esaki por trece riesgo considerabel pa nos sistema di seguro. Hende di edad tin relativamente mas problema di salud compara cu hende hoben, y tambe mas problema grave cu ta
costa hopi placa. Cu tanto entrada cu nan tin, nan lo mester por paga un seguro internacional pa nan mes? En todo caso lo mester por evita cu hende ta bin Aruba pasobra
nos sistema medico ta brinda nan mas proteccion cu esun di nan pais. Otro caso ta e caso di personanan cu ta bin traha na Aruba. Como cu mayoria di nan ta bin traha aki den e trabaonan menos bon paga, nan primanan paga pa AZV no ta acumula na tanto. En todo caso e gastonan ta hopi mas halto cu loke nan ta contribui.
Ta posibel pa, por ehemplo, den e prome periodo cu nan ta aki, laga nan mes paga nan seguro? Loke nos ta describi aki como ponencia, tin otro aspecto tambe cu mester considera.
Ora un pais laga otro hende drenta legalmente, o hasta ilegalmente, den su teritorio, e pais ta responsabel pa nan bienestar. Un ehemplo ta cu ora un trahado ilegal haya un accidente na trabao, y no ta sigura, e pais ta responsabel pa tur e gastonan medico. Tambe mester tuma na cuenta cu esunnan di e profesion medico humanamente no por nenga tratamento na un persona di exterior. Tumando tur esaki den consideracion, bo ta haya cu Aruba mester duna e trahado/pensionado di exterior acceso na AZV mesora cu nan registra aki?


text:
E bandera di Aruba
E color blauw ta mustra nos laman, cu ta rondona e isla. E color gél ta di abundancia cu ta mustra na pasado i awó di nos industria: gél ta bin den e flora di Aruba cu ta sali hopi pa dilanti ( kibrahacha,boonchi di sterna ) E strea cu cuater punta ta simbolisa e cuater lora di e compas referensia na e mas cu 40 tera di unda hende nan a bin na e isla. E colornan cora cu blanco ta inventá e stimashon i e puresa.
E himno nashonal di Aruba
E himno nashonal di Aruba ta un composito di Chabaya “Padu” Lampe ( letra ) i Rufo Wever ( musica ). Padu ta un habitante hopi conosi di e isla Aruba.
Outor di 3 boeki, musica, artista i parapsychologia. Padu no por stop, ni despues di 8 decennia. Señor Rufo Wever ( sosega na pas ) tambe ta un nomber musical hopi importante ariba Aruba. Dia e duo dinámiko aki a topa cu otro cu despues a resulta den e himno nashonal di Aruba, nan a cuminsa cu un bunita wals jen di sintimento pa nan bunita isla. Akibow bo por lesa e letra na papiamento.
E arma di Aruba
Un crus blanco cu deboshon i creensia inventivo, ta parti e cuadra den kuatro pida. E banda robes parti ariba ta symbolisa e mata di aloë, Aruba su prome fuente di bienestar mientras e parti abow di banda robes ta duna un man di amistat na otro teranan i nashonnan; e color cora di e dos mannan ta mustra generosidat, humildat, curashi i e brio cu e teranan ta basa riba otro. Banda drechi parti ariba ta mustra e hooiberg cu ta symbolo di Aruba, cu ta reis for di lama mientras e color berde ta escohi pa mustra e alegria pa e outonomia ricibi. Banda drechi parti abow ta mustra e wil di industria; e entrada mas importante di Aruba. E leon ariba e cuadra ta mustra forsa i generosidat, aksentuá pa e color cora mientras e lauwer krans ta e symbolo di pas i amistad.
Aruba Dushi Tera
Aruba patria aprecia
nos cuna venera
chikito y simpel bo por ta
pero si respeta.
Refran:
O, Aruba, dushi tera
nos baranca tan stima
nos amor p’abo t’asina grandi
cu n’tin nada pa kibre (bis)
Bo playanan tan admira
cu palma tu dorna
bo escudo y bandera ta
orgullo di nos tur!
Refran:
Grandeza di bo pueblo ta
su gran cordialidad
cu Dios por guia y conserva
su amor pa libertad!
Refran


text: Diahuebs mainta a drenta informe di un accidente cu hende herida na Hooiberg, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente di cadena cu 3 auto envolvi unda cu e chauffeur di e Honda Civic bayendo direccion pariba no a regula su velocidad ni a mantene distancia a bay dal tras di un Toyota Yaris basta duro manda e Yaris bay dal tras di e Hyunda Accent. Debi na e impacto aki e chauffeur di e Accent a resulta levemente herida. Na yegada di e ambulans nan a atende e victima na e sitio mes.


text:
Plan Ho.Pe ta practico, realistico y realisabel.
Oranjestad- Actualmente un di e gruponan mas vulnerabel ricibiendo bijstand na Aruba ta mamanan soltero; hopi di nan tin mas cu un yiu cu ta haci cu e placa no ta yeganan. Tambe tin di reconoce cu e maneho di e placa no ta wordo haci na e miho forma. Ora cu mira e casonan aki di cerca, ta nota un patronchi cu ta resalta den mayoria di nan.
Loke ta resalta bastante ta cu:
- Nan ta hende muhe (mama),
- Nan ta hoben,
- Soltero,
- Tin un of mas yiu.
Tambe por nota cu hopi bes e generacion cu ta sigui, ta keda den mes patronchi, por bisa cu a pasa di generacion pa generacion.
Profesionalnan den e ramo aki ta señala cu mayoria di e mamanan a ‘drop out’ di scol, of no tin un estudio mas halto cu MAVO, cual ta strobanan di haya un trabou cu ta duna nan mas espacio financiero.
Lastimamente cu na e momento nan aki no tin un trayecto adecua pa guia y/of yuda e mamanan riba bijstand pa drenta den un sistema diferente unda cu nan lo tin e oportunidad pa nan por haya mas sosten y progresa realmente.
Guia financiero
Meditando ariba e problematica aki, ta bini na mente con importante e rol por ehempel di Stichting Balansa Nobo lo tabata den situacionnan asina aki. Un Fundacion cu a wordo cera pa Gobierno, pero cu tin un derecho legitimo di existencia. Na 2014 Banco Central di Aruba a indica cu poco mas di 30 porciento di nos poblacion ta biba riba (over) nan budget y esaki no ta un excepcion den personanan cu ta cobra bijstand.
Cu e cifranan aki bo por saca afo cu e grupo aki tin un problema structural den maneha nan entrada o simplemente cu e entrada no ta suficiente. Nos ta di opinion cu e momento a yega pa implementa un plan di accion di inmediato pa nos poblacion.
Opcion pa progresa
Mayoria di e personanan y particularmente e grupo di mamanan soltero hoben cu ta cobra bijstand ta remarcabel cu nan tin habilidad y talentonan tremendo, pero pa diferente motibo no por a termina nan scol secundario of fortifica nan mes den nan talento(nan). No por lubida e factor financiero cu ora cu tin un of mas yiu y un entrada abou, no tin suficiente espacio pa por paga un cuido of crèche cual ta hasi’e mas dificil pa nan por logra busca opcionnan pa progresa. E ultimo aki nos lo amplia ariba dje den nos proximo relato.
Den nos plan Ho.Pe – Horizonte Perspectiva, e vision ta pa minimalisa esunnan cu ta den e situacion aki, brindando nan perspectiva y un opcion pa progresa. Lo percura pa nan keda den un trayecto bou di guia hunto cu ayudo di profesionalnan cu lo duna guia pa nan consolida nan pasonan pa un miho futuro pa nan mes y pa nan yiu(nan).
Un maneho mas humano y integral tin di wordo implementa pa asina por logra tin un miho resultado cu locual cu nos ta mira awor. Esey ta nifica cu tin di percura pa e fasenan den e proceso pa logra cu e cliente por wordo yuda, ta sosode na un y mesun Departamento. Den otro palabra, e problema ta wordo soluciona na un solo Departamento sin cu e persona tin di pasa tanto Departamento prome cu e por haya e ayudo necesario. Si e trahado social y e sanador di debe ta den un solo Departamento, e persona cu a bin busca ayudo por sali for di su debe of miho ainda, haya guia fo’i cuminsamento con pa maneha e poco cu e ta ricibi di bijstand, mas miho posibel. E ora den un forma controla nos lo baha e cantidad di persona cu tin un problema financiero y preparanan pa drenta e siguiente fase unda cu nan no lo ta depende di bijstand mas.
Plan Ho.Pe ta practico, realistico y realisabel. Na luga di traha solamente represivo, lo actua den un forma proactivo creando oportunidadnan nobo pa e grupo di personanan aki y percura pa trecenan na un nivel nobo cu lo beneficia nos comunidad den su totalidad.
Ami ta di e generacion cu ta para pa trece cambio di berdad, lidernan cu lo percura pa Aruba realmente ta prome. Cu bo sosten y confiansa den Señor nos ta logr’e!
Sigimi ariba Facebook: Hendrik Tevreden 2017 #ArubaProme


text:
Tur aña mundo ta conmemora Dia Internacional di Derecho di Mucha
Dialuna, 20 di November, ta un dia importante, riba cual mundo ta conmemora e adopcion di e Declaracion Universal di e Derechonan di Mucha na aña 1959. Esaki ta e fecha tambe riba cual a aproba e Tratado di Derecho di Mucha na aña 1989. E Tratado aki ta stipula un cantidad di derecho, cu ta inclui aspectonan di salud, enseñansa, recreacion, como tambe e bida familiar, proteccion contra violencia y discriminacion y cada mucha nan derecho pa nan opinion wordo scucha.
Na aña 2001 Aruba tambe a firma e Tratado aki, haciendo asina e compromiso pa proteha di un forma mas completo posibel e desaroyo di e mucha den su personalidad, talento, capacidad emocional, mental y fisico.
E fecha aki ta wordo celebra den paisnan den forma di actividad, sinembargo ta bon pa tuma e momento aki pa mas bien refleha riba e con leu Aruba ta cu e implementacion di e derechonan di mucha aki na Aruba. Tin varios desaroyonan positivo cu a tuma luga caba, pero ainda tin espacio pa hopi mehoracion. E compromiso pa sigui cu e ambicion pa tur mucha por disfruta di tur nan derechonan t’ey. Comision Derecho di Mucha tin e tarea pa sigui e desaroyonan aki y tambe raporta esakinan.
Pa por duna informacion na nos comunidad encuanto e Tratado na un manera mas efectivo, e Comision a lansarecientementee website:www.derechodimucha.org
Riba e website por haya tur informacion tocante e articulonan den e Tratadonatresdiferenteidioma, Papiamento, Hulandes y Ingles. Tambe e raportahenandi Aruba naNacionnanUni y e recomendacionnan cu Aruba a ricibi lo ta disponibel. Pa medio di e articuloaki, ComisionDerecho di Mucha kier invitatureducador y docente pa usa e simancu ta bin pa trese mas conscientisacionriba e te ma serca e muchanan tocante nan derechonan.


text:
E lista kompleto di komestibel di Ret Karibense ta konsistí di: 1 kilo di aros blanku, 1 liber di manteka, 1 pan blanku, 1 kilo di batata, 6 webu, 1 liter di zeta di girasol, 1 galiña kompleto (mas o ménos 1 kilo), 1 liber di karni stobá, 1 liber di keshi ‘jong belegen’, 1 liter di lechi semi-deskremá, 1 bleki grandi di ‘bruine bonen’, 1 bleki grandi di pitipuá, 1 liber di wòrtel, 1 liber di apel, 2 kilo di apelsina, 1 sèleri, 1 kilo di siboyo, 1 kilo di tomati, 1 kònkomber, te (20 x 4gr), kòfi (250 gram), papel di wc, habon di laba man (3 pida) i habon di laba paña (aproksimadamente 2,2 kilo).
Na Boneiru, a kumpra e artíkulonan dia 22 di yanüari i na Hulanda dia 23 di yanüari, na Arnhem.
Den tur kaso, Ret Karibense a bai pa e opshon mas bentahoso. Bo no ta haña presis e mesun produktonan tantu na Hulanda komo na Boneiru, i tin biaha e opshon di mas bentahoso no ta kontené mes tantu kantidat di e produkto. Debí na esei, aki i aya e markanan kumprá ta diferente i tin biaha grandura di e empake tampoko no ta meskos. P’esei, un par di biaha a kumpra produkto den empake un poko mas grandi na e supermerkadonan na Hulanda kompará ku na Boneiru (por ehèmpel keshi, na AH (925 gram), karni stobá na Lidl (600 gram) i den tur dos tienda, kòfi (500 gram) i batata (2,5/3 kg). Den e investigashon akí, a konta e preis di e kantidat kumprá realmente.
Den e artíkulo akí, a usa e tipo di kambio: 1 euro = 1,3558 dòler.


text:
Ta un placer pa Universidad di Aruba invita Bo na nos Open House. Teniendo cuenta cu e protocol actual di DVG relaciona cu Covid-19, nos lo ta anfitrion di un Open House virtual riba 25 di maart 2021.
UA ta orguyoso di presenta 8 area mayor di concentracion banda di un ‘Academic Foundation Year’ extenso cu ta permiti e studiantenan habri ful nan potencial educacional. UA ta ofrece un scala di actividad extracuricular, guia di estudio y programa interno cu ta promove salud general, bienestar y crecemento personal.
Nos ‘Erasmus Grant’ partnernan global ta ofrece e studiantenan tambe un oportunidad excitante pa studia den exterior.
Nos portanan virtual ta habri 5.30 pm pa informacion general, sigui pa dos les virtual den klas, di 6 pa 6.45 pm y 7 pa 7.45 pm, durante cua Bo lo tin e oportunidad di siña mas di cierto facultad specifico y conecta cu nos apreciado profesornan. Despues di e ‘Open House’, Bo por inscribi pa un sesion F2F of un sesion di ban topa via google cu e profesor- y studiantenan di UA.
UA ta evoluciona exponencialmente manteniendo e calidad cu nos studiantenan a bin ta spera. E studiantenan di UA tabata exitoso na tur institucion, tanto den nos comunidad como pafo di Aruba. Durante e temponan insigur aki, Bo por conta riba e compromiso di UA pa oferece un educacion estelar y pagabel. Bin mira kico bo por logra na Universidad di Aruba. Nos ta conta riba Bo! Sigi nos ariba nos red social!


text:
Diamars 26 di Novèmber, ta 33 aña pasa ku sr.Gilberto François (Betico) Croes a fayesé na Utrecht na e edat di 48 aña despues di 11 luna ku el a aksidental trágikamente dia 31 di desèmber 1985 na vispera di entrada di nos Status Aparte. Betico Croes tabata un estadista, patriota y luchadó inkansabel di nos pueblo, un berdadero serbidor di su pueblo y outor di e lucha pa Aruba haya su Status Aparte na yanüari 1986. Betico a realisá e soño y anhelo ku tabata biba den nos pueblo pa hopi aña.
Gobierno di Aruba riba e fecha special aki pa nos pueblo, a konmemorá 33 aña di fayesimentu di Nos Libertador G.F Betico Croes na Santana di Sta. Cruz. Laga nos reflekshoná riba e importansia di e lucha y logro di Betico Croes pa Aruba. Laga nos konserva nos determinashon pa sigui lucha pa no pèrdè loke Betico a lucha p’e pa e libertat di nos dushi Aruba.


text: Kralendijk – Awe 17 ougùstus ta hasi eksaktamente 20 aña ku e kompania Divi Divi Air, a kuminsa ku su buelo nan entre Korsou i Boneiru ku despues a ekspande yega e isla di Aruba tambe. Un i tur por kòrda tur e problemanan ku e kompania e tempu ei ALM i despues DCE tabata enkontra nan kune kual tabata hasi e komunikashon entre e islanan ABC dia pa dia mas difisil i tabata okashona sigur pa turistanan ku mester a hasi uso di e areoliña nan aki komo buelo di konekshon pa sigui pa otro paisnan. Tabata eks piloto Sr. Hans Barth ku a inverti den un avion beach-craft ku ta karga shete (7) persona pa kuminsá ehersé e buelonan entre Boneiru i Korsou. Tabata riba un dia manera awe 17 ougùstùs 2001 riba un djaluna ku e promé buelo ku Divi Divi Air entre Boneiru i Korsou a keda ehersé. E tempu ei tabata serka Jacintho Cicilia ku por a reserva un pasashi ku e tempu ei tabata kosta 69 florin i no por a kumpra of reservá un tiket ida i vuelta.


text:
Oranjestad: Enconexion cu investigacion cu a haya e nomber di “HEIDE” a dicidi di post y detene cumpradonan y a base di nan declarashon a yega asina leu di a detene e personanan cu ta biba na e cas den Heidestraat cu ta bende droga for di dicho adres. Departamente di crimen organisa conhuntamente cu otro departamento nan hudicial a detene den total 5 cumprado y 6 persona cu ta biba na dicho adres.
Cu ta personanan: R.J.A. T. Aua. 4 december 1986, M.C. K. Aua. 6 december 1989, R. A. T. Aua. 17-11-1987, G. T. Aua. 30-09-1950, M.I. R casa cu T. Aua. 30-10-1959 y A. R. K. Aua. 15-01-1960.
Door di e situacion na e cas a dicidi di hiba un baby di apenas 5 luna cu ayudo di personal di Slachtofferhulp na Voogdijraad.
E teamnan cu tambe a traha den e investigacion ta FlexTEam, Afpakteam, K-9 en Maritiem Politie, Douane y personal districto di Noord. Diferente sorto di droganan a wordo tuma den beslag entre otro Marihuana, cocaina y MDMA.
Mester bisa tambe cu a hasi uso di Team di Aresto pa hasi e detencionan akiriba menshona. Door di personal nan di Afpakteam a tuma 4 vehículo, 1 scooter y cantidad considerabel di placa den beslag.
Conhuntamente cu diferente departamento nan hudicial y instancianan nos lo sigui combati crimen riba nos isla.